text:
Archivo di April, 2016
Pueblo ta vociferando cu e gobierno aki NO ta sirbi!
Cu excepcion di un grupito minimo:
ORANJESTAD (AAN) – Si! Esaki ta e sentimento di nos pueblo, cu excepcion di e grupito chikito cu tin interesnan tras di cortina y semper ta defende e gobierno aki cueste loke cueste y haci kico e kier haci!
E gobierno aki NO ta sirbi! No tin manera pa frena e ola di atraco, y na lugar di tin miedo di autoridad e atracadornan ta birando hopi creativo. Por mira con pa comete atraco diahuebs, e delincuentenan a bisti cu uniform di polis.
Fuera di esaki tin ladronicia den casnan, autonan horta y full pluma cu ta parce mas gruponan organiza, matamentonan straño cu ni sikiera ta wordo resolve y ta keda un misterio, y den mayoria caso tin hende di afo envolvi (victima).
Hombernan arma a herida bishita na un cas den Scobillostraat marduga
ORANJESTAD(AAN): Diabierna den oranan di madruga prome cu 4or hombernan arma parce a kibra den un Nissan Skyline A-48412. Esaki tabata den Scobillostraat na Pos Chikito.
Na e adres ora e habitantenan of bishitante na e adres a bay pa enfrenta e anti socialnan, e criminalnan arma a los tiro riba nan lagando dos victima na e cas herida. Polis y ambulance a presenta na e sitio. E tres ladronnan lo a huy bay direccion Mangel Halto.
4 suceso cu arma envolvi den menos di 24 ora
Crimen organiza ta lantando cabez atrobe
ORANJESTAD (AAN): Sigur ta di spera cu cuerpo di polis lo haya informe relaciona cu atraco cometi pa dos individuo bisti cu uniforme di polis of parecido, na un cas situa na Opal.
Patruyanan cu a presenta percura pa proteha e sitio di delito. A haya pechinan di polis laga atras cu e atracadornan a usa. Tambe otro evidencia a wordo haya cu e atracadornan a laga atras.
Esaki nan lo ta di sumo importancia ya cu evidencia manera cabey y test di DNA ta suma importante, porcierto den area di Marriott a bin descubri e uniforme di polis.
Atrobe ta acusa Minister Otmar Oduber di morto di Poentje Castro
Riba muraya na Paradera
ORANJESTAD(AAN): Habitantenan den e area di Paradera a laga sa cu nan no ta cu Otmar Oduber mas. Esey ta algun reaccion di e habitantenan. Di otro banda diabierna mainta trempan a drenta informacion cu tin algun expresion skirbi riba murayanan di un area di negoshi recien traha na Paradera.
Riba muraya di e Supermercado y tambe riba esun di e Pomp di Gasolin a laga mensahenan atras. Cu spuitbus a skirbi cu “Otmar a paga pa mata Poentje Castro”.
Dilanti di e edificio y tur rond a skirbi: “29 April, Paul pro pedofil”
Trahadornan di DAS a haya sorpresa:
ORANJESTAD (AAN) – “29 April. Paul pro pedofil” ta e palabranan cu a wordo skirbi cu verf preto padilanti na entrada, na banda y patras di e edificio di Departamento di Asuntonan Social.
Matutino DIARIO a pasa dilanti di DAS y e palabranan aki a capta mesora su atencion, y asina di tur persona cu pasa na pia of den auto, y cu por cierto ta expresa palabranan di indignacion.
Fiesta Rotaria 2016 tabata un exito rotundo
ORANJESTAD (AAN): Diadomingo dia 17 di april 2016 ultimo, Rotary Club di Aruba a tene su di 36 Fiesta Rotaria annual cu tabata un exito. Di mainta trempan publico tabata presente pa asina logra hasi nan comprasnan.
E tentnan tabata hopi bon surti y e publico grandi presente por a disfruta di prijsnan hopi special. Pa e parti di show y musica tabata tin un programa varia pa e publico grandi presente por a disfruta.
Y na final di atardi a premionan grandi a wordo saca door di notaris. E numbernan ganador ta como lo siguiente:
Gobierno mester pone mas atencion na enseñanza
Evelyn Wever-Croes: nos hobennan merece mihor
ORANJESTAD (AAN): Lider di MEP Evelyn Wever-Croes a expresa su preocupacion creciente pa e falta di atencion di parti di gobierno riba e tereno di enseñanza. “Minister Dowers a neglisha enseñanza totalmente, pero e minister actual ta peor ainda.
Y ora bo kere cu e prome minister por pone orden, bo ta mas ekiboca, pasobra su prioridadnan ta den su viahenan pa representa gobierno di Hulanda den exterior. Tin asina tanto problema riba e tereno di enseñanza y e falta di accion di parti di gobierno ta pone e problemanan escala den tempo rapido.
Hobennan di Into Acting Youth Club activo den comunidad
ORANJESTAD (AAN): Diaranson ultimo e hobennan di e club hubenil di actuacion di Fundacion CineAruba tabata presente na Super Food Plaza pa a recauda fondo pa nan teleserie Ciudad Oraño. Comunidad tabata tin e oportunidad di conoce e hobennan y sa mas di nan futuro proyectonan.
Actual e hobennan di Into Acting ta preparando pa inicia cu e grabacionnan di nan teleserie y ta buscando dos hoben mas pa por completa e cast.
Hulanda ta hungando e wega di “kat en muis” cu sr. Mike Eman
Karel Maduro di MEP:
ORANJESTAD (AAN): Segun Karel Maduro di MEP, Pueblo di Aruba, un biaha mas, ta keda claramente demostra con Hulanda y Prome Minister di Aruba ta hungando un wega cu otro. E biaha aki sr. Eman ta wordo pidi a hiba palabra na United Nations den nomber di Reino Hulandes. E Hulandesnan ta permiti sr. Eman hasta firma acuerdonan den nomber di Reino Hulandes.
E publicidad cu sr. Eman ta ricibi di esaki ta enorme! Como un politico cu ta interesa solamente den poder y gloria propio, sr. Eman ta tuma e oportunidad aki cu brasa habri.
Turismo pa Aruba a bolbe crece na maart cu 6.3% cu total di 109.998 bishitante
ORANJESTAD (AAN): Pa luna di maart, Aruba su turismo a sigui crece y compara cu e mesun luna na 2015, por nota un crecemento di 6.3% pa cu bishitantenan pa nos isla, cual ta un total di 6.492 bishitante mas.
Turismo ‘stay-over’:
Aruba ta worde representa den tres diferente continente. Compara cu e prome tres luna di 2015, turismo procedente for di e continente Norte Americano a aumenta cu 0.8% y ta trece 58.4% di total di turismo pa nos destinacion.
Tercer Conferencia di Consehonan Consultativo di Caribe
ORANJESTAD (AAN): Dia 22 di april ultimo a tuma luga na Aruba e di tres conferencia di e Consehonan Consultativo di Caribe (Caribisch Radenoverleg). E conferencia ta tuma luga cada dos aña entre e Consehonan Consultativo di Aruba, Curaçao, y St. Maarten.
E tema e aña aki tabata ‘Cooperacion y supervision den Reino Hulandes: un exploracion di limitenan constitucional’. Durante e parti di mainta di e conferencia e tres consehonan tabatin e oportunidad pa duna un bista di e situacion di nan respectivo pais y conseho. Den e parti di merdia tabatin presentacionnan riba e tema ya menciona di prof.mr. D.J. Elzinga y prof.mr. H.G. Hoogers di Rijksuniversiteit Groningen.
“IMF ta satisfecho con Aruba ta bayendo”
Director ehecutivo di IMF pa Hulanda na Washington Menno Snel
WASHINGTON/ORANJESTAD (AAN)- Director ehecutivo di Fondo Monetario Internacional pa Hulanda na Washington DC, sr. Menno Snel tabatin un encuentro cu Prome Minister Mike Eman unda nan a papia riba e prospectonan economico di Aruba.
Snel a haya cu e reunion a bay den un bon ambiente. “Nos a papia encuanto turismo, nos a papia en extenso di e plannan di inversion cu gobierno ta considerando pa haci ainda. Tambe nos a papia en general di e isla mes.”
Mensahe di Minister Paul Croes pa 1 di Mei, Dia Internacional di trahador
Participacion y proteccion ta puntonan clave
ORANJESTADAAN)– Segun un comunicado for di despachi di ministro Paul Croes, e Minister ta wak y ta invita tur otro hende tambe pa tuma e Dia Internacional di trahador pa refleha riba e balor agrega cu cada trahador tin pa nos pais.
“Trahadornan ta e weso di lomba di nos sociedad,” e mandatario a expresa. Diadomingo awor ta un dia den aña caminda ta celebra ainda mas tur e tata y mama di famia cu tur dia ta lanta, ta bay napia di trabou y desplega lo miho di nan y asina crea un entrada pa nan stabilidad financiero.
Lider di PDR ta reitera cu mester bin un Corte Constitucional pa Aruba!
Mas pronto posible!
ORANJESTAD (AAN) – Parlamentario mr. Andin Bikker a reitera den conferencia di prensa, locual el a menciona caba un siman prome, y esaki ta cu mester bin cu un Corte Constitucional na Aruba, mas pronto posible.
Parlamentario mr. Bikker a subraya cu awor por mira cu el a haya razon, pasobra por mira cu na Aruba hopi biaha, nos ta haya gobierno di un signature, pues no tin coalicion y ta un gobierno tin sosteni pa un fraccion.


c: text/html

text:
Cache Delux - Niun hende
den bida tin momento
ku tur kos ta bai robes
ta manera tin mal tempo
i e felisidat bo no tin mes
ma net prome ku mi entrega
i bisa esaki te delaster bia
ba kambia skuridat pa di dia kla
i ba mustrami kon felisidat mester ta
''refrein''
bo sa ku niun hende, por iguala bo amor
niun hende
no por duna mi e kalor
niun hende
bo ta mi inspirashon
for di dia amor ta eksisti bo ta e uniko
stima bo te alimento pa mi kurason
mi emotion ta jena di djis pensa riba bo
''mi bida sin bo no tin niun balor''
bo ta mi uniko amor
no tin splikashon pa e sensashon
i no tin niun hende pa iguala bo
''refrein''
wak mi den mi wowo i
realisa ku mi no ta nada sin bo amor
i ora mita kubo no tin pena i dolor
nos amor ta di berdat
nos ta di otro pa enternidat
''refrein''
bo sa ku niun hende, por iguala bo amor
niun hende
no por duna mi e kalor
niun hende
dushi laga nos ban keda semper ku otro
for di dia amor ta eksisti bo ta e uniko
Lyrics licensed by LyricFindWijzigen Zit er een fout in de songtekst? Wijzig hem dan nu!

robotstxt: allowed

filter: keep


text:
LONDON, Inglatera – Cientificonan Mericano a detecta pa prome biaha lesionnan celebral provoca pa e virus Zika durante e desaroyo fetal den primatenan no humano, segun un estudio publica den e revista Nature Medicine.
E observacion experimental di un caso di malformacion den un ehemplar di macaco rabo di porco (Macaco nemestrina) por facilita e creacion di un modelo animal pa proba e eficacia di intervencionnan terapeutico viabel den humano, EFE a informa.
“E estudio aki lo yuda nos na determina si un vacuna of tratamento contra zika ta preveni e lesionnan celebral den e feto, mescos cu pa conclui si ta sigur administra e remedinan ey durante embaraso,” Kristina Adams, investigado di e Universidad di Washington (Merca), kende a lidera e trabao, a afirma.
E resultadonan di e grupo Mericano “ta anula cualkier duda cu por keda riba e increiblemente peligroso cu ta zika pa e desaroyo di e feto,” Adams a añadi, profesora di obstetricia y ginecologia, den un comunicado di su universidad.
E investigacion, caminda cu a inocula e virus na primatenan na estado, ta aporta e prome pruebanan directo cu zika por atravesa e placenta den fasenan mas laat di e embaraso y afecta e feto.
“Nos a keda hopi sorprendi ora cu nos a wak e prome imagen di resonancia magnetico di e celebro fetal dies dia despues di a inyecta e virus. Nos no a premira cu un area asina amplio ta keda asina profundamente afecta den asina poco tempo,” Lakshmi Rajagopal, coautor di e estudio a sostene.
A rais di e resultadonan ey, e cientificonan ta kere cu cualkier tratamento pa preveni malformacionnan celebral den e feto, tin cu consisti den un vacuna of bon den un remedi profilactico administra na e momento di e infeccion pa un picadura di e sangura, den bista na neutralisa e virus lo mas pronto posibel.
“Ora cu un muhe na estado cuminsa nota e prome sintomanan, e celebro di e feto ya por ta daña,” Rajagopal a adverti.
E luna aki, e Organisacion Mundial di Salud (OMS), a considera cu e epidemia di e virus Zika por constitui un emergencia sanitario di alcance internacional, dado na su continuo expansion geografico y e amplia lagunanan den conocimento riba e efectonan neurologico.
E epidemia ta procede di un cepa identifica pa prome biaha riba e islanan di Pacifico, na 2007, si bon a cobra forsa na final di 2014, ora cu el a cuminsa propaga na Brasil.
Na Juni, OMS a presenta un plan di respuesta na e crisis sanitario centra riba prevencion, pa cual a calcula cu ta necesario 121 miyon di dollar (107 miyon di Euro) te cu fin di 2017.
Fuente: El Universal
Salud: Zika tambe ta causa lesionnan cerebral den macaco
LONDON, Inglatera – Cientificonan Mericano a detecta pa prome biaha lesionnan celebral provoca pa e virus Zika durante e desaroyo fetal den primatenan no humano, segun un estudio publica den e revista Nature Medicine.


text:
E prosperidad comparti cu gobierno a anuncia algun luna pasa, ya caba ta hayando su forma. Dia 29 di december 19.500 pensionado a cobra e aumento di 2,3% riba nan pensioen di AOV y 2 mil famia a cobra e aumento riba na pension di viudo y huerfano. Prome Minister Eman ta feliz di por anuncia cu loke a wordo anuncia uno pa uno ta wordo ehecuta.
Algun luna pasa gobierno di Aruba a anuncia e cinco puntonan cu lo drenta na vigor e aña aki manera aumento di e schoolkinderentieslag, aumento di bijslag, rebaho di coriente, reduccion di gastonan di studielening y e rebaho te na diez florin pa esnan di menos recurso pa recogemento di sushi.
Prome Minister Mike Eman: “Awe, combersando cu e director di SVb mi a wordo notifica cu na final di december a implemente e aumento di 2,3% di pensioen di nos grandinan y tambe e aumento di 2,3% di e pensioen di viudo/viudanan y huerfanonan na Aruba. ” Eman ta contento di por anuncia cu e prome di e puntonan di prosperidad comparti a drenta na vigor caba.
Eman: “Awe nos por mira riba un futuro hopi prometedor pa 2017 cu reapertura di e refineria y un cantidad di pasonan caminda gobierno ta bay percura pa no unicamente e crecemento economico ta uno sumamente importante pa henter e isla, pero cu lo yega tambe den cada hogar y pa cada famia na Aruba.”


text:
Archivo di November, 2009
ORANJESTAD(AAN): Mas nos pensa riba e carta di e abogadonan di Marisol, mas nos ta kere cu Marisol lo haci Aruba un fabor grandi door di hiba DIARIO dilanti di Huez. Pa bienestar di nos Estado di Derecho, un caso caminda tur e actonan coruptivo di Marisol lo worde trata te den profundidad lo aclaria hopi. Ni cuanto DIARIO a bin cu pruebanan di e corupcion di Marisol, Ministerio Publico a bira cara y a haci nada. LandsRecherche a lanta e impresion total cu nan interes ta pa tene e criminalnan di MEP for di prison y trata di tur manera cera e politiconan cu ta contra di MEP.
Ministerio Publico a comete blunder grandi
Aunke tin prueba cu tur e motornan di boto ta horta di Merca!
ORANJESTAD(AAN): Hopi hende a keda asombra di tende cu e trio cu tabata deteni den e caso di ladronicia di motor di boto na Merca a sali liber diabierna ultimo. Polis a detene 6 hende pero a laga 3 bay na un principio caba. E demas detenidonan tur a sali liber diabierna atardi. E caso riba su mes ta basa riba un tip cu a drenta for di Merca, di motornan di boto horta cu ta drentando Aruba pa loco.
ORANJESTAD (AAN): Diasabra mainta Minister di Finanza y Utilidad, Ing. Mike de Meza a efectua e apertura oficial di Starbucks den Renaissance Marketplace. Esaki e bira e di 3 Starbucks den Caribe, separa di Bahamas y Puerto Rico, pero e ta e prome Starbucks den e region aki. Aki por mira por mira momento cu Paul Gielen, Gerente General di Renaissance Resort hunto cu Vice Presidente di Starbucks, esta Mike Schieffer, firmando hunto e prome mug di Starbucks Aruba pa Minister Ing. Mike de Meza.
ORANJESTAD (AAN): Pa bo haya un weso den bo hamburger, y un rato despues haya un musca den bo batata… ta nada agradable. Lo peor ta cu esnan trahando na e restaurant despues no kier ni mustra compasion. Diasabra anochi laat, dos persona hoben local a bay coma na un Fastfood Restaurant na Playa, y a bay come den e comedor. Diripiente uno di nan a haya un weso chikito den e hamburger, y el a bay avisa e trahador cu a bende e cuminda, alerta nan di loke a worde haya den e cuminda cu nan ta bende cliente.
😀 😀 😀 😀 😀 😀 😀 😀
HAppy Birthday Daddy miss you so much … parti bo mom alice y Bo yiu Indira & Stefania priam. tur bo ruman nan aruba y America demas bo amiga y amigo na school y tur caminda … cu Dios bendicionabo cu amor mas grandi dad … spera tur cos bo pasa bon dia bo haci aña muah ‘ dad ademas pa Indira Y stef ……… muah i love you.
ORANJESTAD.(AAN): — Pasa di 4 or di marduga a drenta informe na central di polis cu den Pastor Hendrik a caba di tuma lugar un desgracia serio. Dos auto a dal den otro y tin tres persona herida cual uno lo ta grave y e mester di asistencia medico rapido. Probablemente e choke formal cu a caba di tuma lugar segun informe polis lo por tin di haber cu preferencia no duna, velocidad y alcohol. Un di e autonan envolvi ta un Suzuki color preto A.29551.
ORANJESTAD (AAN): Irfan Alam ta un hoben yiu di mama Arubiano. E ta naci na Hulanda pero for di algun aña e ta siguiendo e trayecto di Mike Eman. Na mas cu un occasion ora cu e bin Aruba e ta bay bishita e lider di partido AVP. E hoben aki tabata considera Mike Eman como un burgemeester y asina e tabata yame tambe. Awor cu Mike Eman a haci su prome bishita oficial na Hulanda como Prome Minister di pais Aruba e hoben a busca su drechi.
ORANJESTAD.(AAN): — Manera ta conoci ministerio publico a laga publica informe cu esnan cu tin arma di candela por entrega esaki sin cu lo ta bay wordo persigui. E oportunidad a presenta pa esnan cu tin den nan poder arma di candela pura y entrega esaki mas rapido posible pa asina evita problema serio cu husticia ora cu razianan bay inicia net despues cu e termino yega.
Pero ainda tin persona (nan) ta risca pa cana cu arma di candela sin cu ta ril ni pa dispara publicamente.
ORANJESTAD (AAN)— Bun Bu Itchi/ Kendo Aruba a tene dos actividad durante weekend ultimo cual tambe ta marca e final di nan programa di actividadnan pa loke tabata aña 2009. E prome actividad cu nan a tene durante weekend tabata un seminario cual tabata algo cu e miembronan a sa di probecha masha hopi mes y e di dos actividad tabata un campeonato den cuadro di Olimpiada di ASU, ambos actividad a tuma lugar den Gymzaal di Julianaschool.
Segun enfermero di ambulance Rudgeri de Kort:
ORANJESTAD (AAN): Cu e cantidad di accidentenan di trafico ta alarmante pa un isla chikito manera Aruba, ta un simpel realidad.” Segun enfermero di ambulance, Rudgeri de Kort. “Regularmente tin momentonan cu nos servicionan di emergencia ta ocupa cu tres, cuater, te hasta cinco accidente pareeuw ariba e isla, sabiendo cu nos ta biba solamente cu 100.000 hende, lokual ta comparabel cu un pueblo chikito den cualkier pais bisinja.” Den hopi accidente, lesionan serio por worde evita door di tuma precaushonan relativamente simpel.
El a haya castigo di 15 luna
ORANJESTAD(AAN): Recientemente Joan F.M.D di Republica Dominicana a presenta dilanti di huez, debi na e hecho cu el a wordo acusa di a hasi uso di paspoort falso y carchi di identidad falso, como tambe posesion di documento falso di declaracion di bon conducta y un ‘uitreksel di bevolking’, falso. El a wordo acusa tambe di exportacion di droga, como cu el a guli bolita.
Huez a trece dilanti cu e homber a wordo deteni na aeropuerto, pasobra su paspoort lo ta falso.
E paspoort berdad tabata falso.
ORANJESTAD (AAN)— Pa medio di e comunicado aki, Aruba Softball Bond kier a invita tur team cu a participa na e campeonato Fast Pitch ASB 2008 / 2009, pa asisti na un reunion informativo, e reunion aki lo bai tuma lugar ariba Diamars 1 di December proximo na Marlboro Ball park (Sala di reunion grandi) cuminsando pa 7:30 p.m. E agenda di e reunion aki lo bai ta como lo siguiente: Lista di presencia, Participacionnan, Play off/Final, Turno Liber y Clausura.
ORANJESTAD (AAN): Durante un entrevista cu Monsenor Luis Secco el a duna di conoce cu durante 2008, den cuadro di 50 aniversario di Obispado y di e Diocesis, a pone un conferencia grandi cu participacion di tur seis isla. E mes a bishita e seis islanan cu un pre-conferencia cu a dura dos of tres dia den cada isla. For di eynan a sali un documento cu yama “Mision 2009-2011”, a indica.
ORANJESTAD (AAN): E abogadonan di Marisol Lopez Tromp a manda DIARIO un carta cu e peticion pa e Matutino di Aruba rectifica y declara cu Marisol no ta corupto y no ta ladron.
Kizas e abogadonan tin razon pasobra den e articulonan cu nan ta cita DIARIO ta yama Marisol corupto y esaki por ta no ta un bon descripcion di e barbaridadnan cu Marisol a comete! Por ta cu Marisol ta exigi pa nos dune mas honor y no yama loke el a haci ‘corupcion’ so pasobra e berdad ta cu loke el a haci no ta un corupcion di tur dia!


text:
Archivo di October, 2011
😀 😀 😀 😀 😀 😀 😀 😀 😀 😀
Awe 31 oktober ta cumpli 60 aña Rudolf Angela hopi sunchi i pabien ta bini di parti su casa Nilvia su yiu nan Litza , Merien , Marelyn , Joffrey , Jeffrey y Kevin su 3 nieta nan Kiandra , Joyslyn y Hayley tambe di su 2 yerno nan Jon y Roderick su mama Anita Angela di su 4 rumannan subrina (o) nan primo y prima nan tur su swa y cuñanan su colega nan di Valero Refinery su iha Shary su amigo nan na Boneiro , Merca y Hulanda y henter famia Angela y Ras tur ta desea Rudolf hopi aña mas di bida y salud Pabien. Hiep Hiep Hoera.
😀 😀 😀 😀 😀 😀 😀 😀 😀 😀
ORANJESTAD(AAN) E siman aki ta bolbe habri cu otro escandalo di politica di Friends & Family, unda un biaha mas e gobierno actual ta demostra na e pueblo cu e 12 asiento cu nan a haya den Parlamento, a bira un poder sin limite pa nan por haci y deshaci manera cu nan ta haya ta bon.
Durante fin di siman cu a pasa, e rumornan tabata core cu un persona conoci den mundo di radio emisora lo a haya un trato hopi preferencial di gobierno pa loke ta trata suministro di coriente na su cas. Na prome instancia mayoria hende a kere cu tabata trata di un di e tantisimo rumornan cu ta wordo plama riba caya cada tanto tempo, pero despues di algun dia a bin resulta cu no tabata trata di rumor pero di e berdad duro cu e siman aki ta bolbe dal AVP den cara.
Segun partido MEP:
ORANJESTAD(AAN)– Patrtido MEP a emiti un comunicado den cual a menciona cu den un programa radial den fin di siman sindicato di Elmar a confirma e hecho cu Elmar a contrata un contratista pa corta miles di meter di coriente. Esaki pasobra tin un cantidad record di meter pa bai corta, un cantidad nunca antes bisto y Elmar mes no por cu tur e trabao ey. Esaki ta confirma publicacionnan cu a sali den medionan di comunicacion y cu Elmar pa medio di sra. Wanda Broeksma, cu e mes ta gana riba 10 mil florin pa luna, a purba di sconde pa pueblo. Pero Elmar a lubida cu ningun mentira, ni con bon e ta, no ta keda scondi pa semper, pasobra e berdad ta alcanse.
Segun ministro Otmar Oduber:
ORANJESTAD(AAN):– E tabata un berdadero fiesta riba Linear Park diabierna ultimo durante e Fiesta Cultural organisa pa e bishita na Aruba di su Mahestad Reina Beatrix, Prins Willem Alexander y Princes Maxima. Minister encarga Otmar Oduber a haya e honor di splica e delegacion di henter e proyecto di Linear Park y kico ta e idea tras di e Fiesta Cultural. Un presentacion cu su Mahestad a disfruta masha hopi di dje mirando e integracion di e diferente nacionalidadnan bibando na Aruba.
by Oscar Ramjeet
our Caribbean Correspondent
Barbados Governor General Sir Clifford Husbands, retires from office today October 31.
Cabinet made the announcement last Friday and disclosed that retired High Court
Judge, Elliot Belgrave will act as Governor General as of Tuesday November 1.
Eighty five year old Sir Clifford is the country’s sixth Head of State and the longest serving. Head of State. He held the position since June 1, 1996 succeeding Dame Nita Barrow, whbo died in office on December 19, 1995.
ORANJESTAD (AAN) Informe cu DIARIO a ricibi ta indica cu Directiva di “Sindicato di Trahadornan di Aruba” (S.T.A.) kier a invita tur e empleadonan di Thiel Resources y Felipe Construction pa acudi na un reunion cu caracter di urgencia, riba Diamars 1 di November 2011 na sede di Simar na Sabana Blanco.
Esaki ta for di 7:30 pm te cu 8:30 pm.
MEP ta puntra kiko di berdad tin cu
ORANJESTAD(AAN)– Segun un comunicado di MEP, den un articulo den corant Telegraaf di fin di siman a sali publica un noticia cu director di TNO, sr. Jan Willem Kelder, ta declara cu gobierno di Aruba ta paga TNO 3.5 miyon euro pa ta na Aruba! 3.5 miyon euro ta equivalente na 9 miyon florin! E “deal” aki no a pasa parlamento ningun momento, y den ningun presupuesto e 9 miyon aki ta poni tampoco. Gobierno di Aruba ta paga TNO 9 miyon florin pa investiga si por bin un di dos parke di mulina di biento, na Alto Vista. Pero banda di esaki sr. Kelder ta contento pasobra asina TNO ta haya e network cu Aruba tin den Latino America. Pues pa TNO e beneficionan di e “deal” aki ta:
ORANJESTAD(AAN):Den un forma hopi caluroso e Famia Real a worde ricibi na Aruba. Ora cu nan a bay tambe nan a haya un caluroso despedida. Por a mira cu na aeropuerto e famia a topa cu algun mandatario tambe gobernador Fredis Refunjol. Tur tabata acompaña pa nan respectivo casa. Tabata un momento cu e miembronan di famia real y principalmente Reina Beatrix a gradici di curazon henter Aruba pa e trato cu el a haya. Na Aruba sigur nan a bay cu un recuerdo hopi bunita. La Reina a mira te hasta su nomber asina grandi y bunita riba e aeropuerto di Aruba. Algo cu na 2006 e no a mira. Ta e siman cu a pasa e nomber a ser poni back.
ORANJESTAD(AAN)– Relaciona cu e compra dudoso di e parcela La Dolce Vita, cu hasta ta hole den direccion di corrupcion, Booshi Wever a lanza un serie di pregunta na minister presidente, sr. Mike Eman y minister di Finanzas, sr. Mike de Meza; den e serie di preguntanan aki a corda tambe riba e hazaña di añanan atras cu Interbank, den cua, mescos cu ta e caso awor cu La Dolce Vita, e envolvimento di sr. Franklin Hoevertsz tabata remarcabel. “Apesar cu mi mester asumi cu sr. Donner (Asuntonan di Reino) lo mester sa di e asunto aki, mi a manda e tambe un carta, mescos cu tabata e caso cu e entrega di e (W)ODC-rapport, cu a wordo entrega na minister-president net na e momento cu Parlamento tabata tratando e asunto di e trailernan.
😀 😀 😀 😀 😀 😀 😀 😀
Awe 28 oktober ta cumpli un anja mas di bida Sra.Silvia Kransen-Croes
ta hanja pabien diparti su casa Ale y su jiunan Jahaira , Mayra y Roberto y tambe di su nietanan, mama y tata su rumanan
y muy especialmente di su coleganan di AMC UNICON DAKOTA kende ta Jansen, Jorge, Cecilia, Janine, Miloushka y Liliana.
Disfruta di bo dia awe. GBU
😀 😀 😀 😀 😀 😀 😀 😀
Prome Minister Mike Eman:
ORANJESTAD(AAN): Den un luga historico, caminda tin storia di Aruba y Hulanda ta conecta cu otro, Museo Arkeologico, a dicidi di firma un Protocol di Cooperacion, cu ta encera hopi beneficio pa Aruba den futuro. Prome Minister mr. Mike Eman hunto cu Minister Piet Hein Donner, Minister di Asuntonan Interno y Relacionnan di Reino, a firma e protocol aki den presencia di demas miembronan di Gabinete Mike Eman. E Protocol ta trece cune un relacion nobo pa futuro, Prome Minister Eman a bisa, entre Aruba y Reino. Masha elogio e Prome Mandatario di Aruba tabatin pa tur e cooperacion cu el a ricibi for di e mandatario Hulandes for di momento cu el a delibera cune pa firma un tipo di acuerdo, caminda inicialmente a papia di un Convenant, pero cu finalmente a bira un Acuerdo di Cooperacion.
ORANJESTAD (AAN): Diaranson anochi durante ceremonia di cendemento di luznan di nomber di aeropuerto, esta Aeropuerto Internacional Reina Beatrix, y tambe logo di Aruba, Promer Minister Mike Eman a duna di conoce cu nos isla ta uno hopi special.
“Un isla cu memei di e mundo turbuleto, cu hopi problema y hopi reto, tin registra e aña aki un crecemento di 10%, un crecemento cu ta unico den nos region. E ta danki na e empeño cu nos tur ta haciendo riba e baranca aki”, Promer Minister a duna di conoce.
ORANJESTAD(AAN): Diahuebs merdia, cu un retraso chikito e vuelo di KLM for di Amsterdam a baha na Aruba. Abordo henter un delegacion di Hulanda entre otro miembronan di famia real Reina Beatrix, Prinses Maxima, Prins Willem Alexander y tambe Piet Hein Donner. Naturalmente unda cu miembronan di famia Real bay semper tin tambe un cantidad di miembronan di nan delegacion. Pa e yegada di famia Real por a mira cu tabata tin varios preparacion cu a tuma lugar. Na aeropuerto por a mira cu e trapi a ser prepara pa asina Reina Beatrix por a baha hunto cu su demas miembronan di e delegacion for di e avion.


text:
Download de presentatie
De presentatie wordt gedownload. Even geduld aub
GepubliceerdPetra Desmet Laatst gewijzigd meer dan 2 jaar geleden
1
Informashon aña eskolar Studia den region
2
Programa Palabra di bon biní Informashon pa studia den region Informashon Experientia Pregunta Klousura
3
Stichting Studiefinanciering Curaçao (SSC) SSC su tareanan prinsipal ta: Fiansa di estudio Guia di estudio Kobransa di finansiamentu di estudio
4
Kondishon pa bini na remarke pa un finansiamentu di estudio pa den region Mester tin nashonalidat Hulandes Studiante no mester tin 30 aña na momentu ku e estudio kuminsá Alomenos un mayor/bòrg/representante legal mester ta biba na kòrsou E instituto mester ta akreditá i e diploma mester ta rekonosé E estudio mester ta tempu kompletu
5
Kiko SSC ta finansiá $ pa aña pa gastu di estudio i bibienda (studiantenan di high school) $ pa aña pa gastu di estudio i bibienda (studiantenan di junior college i university) Fiansa adishonal di maksimal $3000 ( pa studiantenan di junior college i university) solamente si ta nesesario
6
Kiko SSC ta finansiá Gastunan di preparashon $ 2000 max. Un Ticket pa bai den region (esaki ta keda dedusí for di e $2000)
7
Di kiko e finansiamentu ta konsisti ? E finansiamentu ta konsistí di un finansiamentu básiko, un finansiamentu adishonal. Finansiamentu básiko A. Beka básiko (no ta paga bèk); B. Fiansa básiko; C. Ticket i gastunan pa preparashon Finansiamentu èkstra Esaki ta un fiansa pa kubri gastunan adishonal di estudio
8
Komponentenan%Montantenan pa aña den dollar Finansiamentu Básiko Beka Básiko Fiansa Básiko 100% 40 % 60 % USD USD USD Fiansa adishonal tin un máksimo pa aña USD Gastunan di preparashon p.e. 1 e ticket pa bai, seguro di malesa, gastunan di dokumentunan ets. USD Struktura di finansiamentu di SSC pa aña
9
Nota importante SSC ta paga e skol direktamente Studiante mester manda pa nos e faktura di skol i instrukshon di banko pa por paga skol Kada semester mester manda resultado di skol pa por sigui risibí pago Kontinuashon di bo finansiamentu di estudio ta depende di un bon resultado di skol i un bon komportashon
10
Nota importante Bo finansiamentu ta wòrdu partí den e kantidat di semester di aña Ta paga/reservá bo pago di skol i e loke resta ta bira bo pago mensual den e semester
11
Durashon i kondishon di finansiamentu di estudio SSC Estudio nominal plus 1 aña, Tanten e studiante ta inskribí na un skol pa tempu kompletu (voltijdstudie), Montantenan ta wòrdu pagá primeramente komo fiansa, si studiante kumpli ku kondishonnan e beka ta bira regalu, 10 aña diploma termijn.
12
Paga bèk Paga bèk Pago di e debe bèk no ta solamente un deber pero tambe un kontribushon na futuro hóbennan di Kòrsou E debenan mester keda pagá direktamente na SSC. Tur studiante ku tin un debe serka SSC, tin ku paga un interés di 5%.
13
Pa e beka por bira un regalo Mester kumpli ku tur e siguiente kondishonnan: Denter di 3 luna ku kaba di studia mester mèldu SSC por eskrito i pidi pa konbertí e beka den un regalo, Mester kuminsá paga bèk dentro di 6 luna ku kaba di studia, Diploma optené dentro di 10 aña, Mester traha na Kòrsou por lo menos 5 aña konsekutivo.
14
Ehempel di debe akumulá Voorbeeld schuldopbouw student zonder rente College/Universiteit Schuld cummulatief naJaar 1Jaar 2Jaar 3Jaar 4Jaar 5 SSC Beurs Lenen Aanvullende lening Voorbereidingskosten Totaal in USD Totale schuld in USD In ANG (1,82) Totale schuld in USD (na aftrek beurs) In ANG (1,82) Aflossing schuld Ang Aflossing schuld Ang In 5 jaar ± Ang. 989 per maandIn 5 jaar ± Ang per maand In 10 jaar ± Ang. 555 per maandIn 10 jaar ± Ang. 845 per maand In 15 jaar ± Ang. 415 per maandIn 15 jaar ± Ang. 630 per maand
15
Puntonan importante -Buska informashon di e skol i wak na unda e ta keda -Wak e preis di e skol i si bo mayornan por kubrí e sobrá sèn -Sinta ku bo mayornan wak kua direkshon ta kumbiní bo / SSC por yudabu ku esaki -Kuminsá prepará for di trempan tokante di affidavit of support (karta di garantia) -Prepará bo mes pa e toefl test I tèstnan ku skol ta eksihí
16
Puntonan importante -Tur studiante/mayor mes ta responsabel pa buska bibienda den Region -Si ta pidi bòrg, e mayor ta responsabel pa esaki -SSC ta kubri un máksimo di 2 dia di hotel pa studiante -Studiante mester sali for di e pais (Merka) alomenos 1x biaha pa aña
17
Presentashon vise konsul di Merka sr. Morgan Miles
18
Studia na Merka E studiante mester ta disponibel pa representá Kòrsou den kampionato di selekshon E studiante mester duna kontribushon na komunidat (community service) por lo menos un biaha pa aña (solamente si e skol ta permití) Den kaso ku e studiante ke firma ku un tim, e mester notifiká SSC promé Firmamentu ku tim mester ta mará pa finalisá minimal un bachelor
19
Kon bo por sa kua skol bo por bai Highschool -Tur mucha ku no a hasi 18 aña por bai un high school (alumno no tin mag di a keda sinta después di klas 2 di skol sekundario vooral si bo ke hasi deporte) Junior College -Pa bo bai un junior college bo mester tin 18 aña promé ku e promé trimester kuminsá i bo mester tin un diploma e por ta di VSBO, SBO, HAVO òf VWO (tin eksepshon)
20
Preguntanan mas hasí Kiko ta un toefl test? -Toefl (Test of English for Foreign Language) Esaki ta un tèst ku bo mester registrá i paga “online” pa por pas’é. Na Kòrsou bo por bai pas’é na International School. Ta tèst bo Listening, Reading, Writing y Speaking skills di ingles. E ta pa tur mucha ku nan lenga materno no ta ingles.
21
Kon bo por sa kua skol bo por bai College òf University -Bo mester tin un HAVO of VWO diploma
22
Dokumentonan importante pa por keda aseptá na un skol na Merka – High school Rapòrt fo’i klas 2 mester ta tradusí na ingles Akta di nasementu Papelnan di ènter tradusí na ingles Kopia di pasport
23
Dokumentonan importante pa por keda aseptá na un skol na Merka – Junior college Diploma i lista di sifra, i un tradukshon na ingles (pa un traduktor rekonosé) Akta di nasementu Papelnan di ènter tradusí na ingles Kopia di pasport Toefl test
24
Dokumentonan importante pa por keda aseptá na un skol na Merka – college i University Diploma i lista di sifra i un tradukshon na ingles (pa un traduktor rekonosé) Akta di nasementu Papelnan di ènter tradusí na ingles Kopia di pasport Toefl test SAT test
25
Preguntanan mas hasí Kiko ta un SAT test? -Esaki ta pa tèst bo abilidat di ingles i matemátika. Hopi skol ta eksihí un puntuashon di SAT haltu pa por drenta e skol. Universidatnan renombrá ta pidi un puntuashon haltu.
26
Gastunan aditional Gastunan di konsulado pa VISA kual ta sali mas o menos $ 400,- Gastunan di fedex Naf 200,- Registrashon di kamber $ 200,- E tradukshon di rapòrt ta kosta Naf 50,= pa dokumento Gastu di seguro ta varia di pais pa pais i di skol
27
Tene kuenta Bo ta un embahador di Kòrsou, bo no ta un merikano Kana semper ku un kopia di bo I-20 i warda e original bon Komportá!!! NO shoplifting, NO drugs ! Un mal komportashon por nifiká ku lo bo no por keda studia Merka i bo ta daña pa otro hoben yu di tera
28
Informashon di Experientia
29
Kada persona por hasi máksimo 2 pregunta Pregunta
30
Klousura Pa mas informashon i e presentashon di awe nochi por bishitá e wepsait di SSC No por derivá ningun derechi for di kontenido di e informashon aki
Verwante presentaties
© 2017 SlidePlayer.nl Inc.
All rights reserved.


text:
Archivo di December, 2013
ORANJESTAD (AAN): Den un esfuerso pa sigura cu rebendedonan di clapchi ta cumpli cu reglanan di siguridad pa nan clientenan y pa nan mes, e comision di clapchi cu ta consisti di Polis, DOW, Brandweer y DTI a sali hunto pa controla e mas o menos 80 puntonan di benta y a entrega multa y tuma varios clapchi den beslag.
ORANJESTAD (AAN) – Matutino DIARIO a acerca señor Rubin Ponson, experto den explosivo den servicio di DOW y ademas, miembro di e Comision di Vuurwerk, relaciona cu e control di benta di clapchi.
Señor Ponson a menciona cu tur e dianan aki e miembronan di e comision ta haci nan parti den e control pa wak cu tur esnan cu ta bende clapchi cumpli cu tur e reglanan vigente.
Den termino general e comision ta satisfecho cu locual nan ta mirando y mayoria di bendedor ta cumpliendo cu e reglanan, aunke aki aya semper por haya algo chikito, pero e bendedornan ta dispuesto pa drecha esaki mesora y pone e lugar na orden.
Debi na mal informacion cu ta circula:
ORANJESTAD (AAN) – Fraccion di AVP a yama su ultimo conferencia di prensa, pa loke ta concerni aña 2013.
Parlamentario Melvin Tromp a hiba palabra, y a referi na e ley di aumento gradual di edad di pension di behez (fondo AOV), cu a wordo aproba mas of menos un siman y mey pasa.
Parlamentario Tromp a subraya cu ainda tin hende cu no ta compronde e ley aki, specialmente e variacion di edad pa esnan cu ta bin na remarca pa cobra e pension.
Algun persona ta reclama cu nan ta yegando edad di sesenta y cu ta bisa cu awor nan tin warda te nan 65 aña pa haya nan pension, locual no ta berdad.
Xander Bogaerts:
ORANJESTAD (AAN): Matutino DIARIO tur aña ta nomina dos persona cu a destaca den e aña cu ta termina. Pa aña 2013 a saca Woman of the Year, Sarah-Quita Offringa y Man of the Year ta Xander Bogaerts.
Den e ocasion aki pa ricibi su Distincion, e deportista no a alcanza pa yega na su compromiso y ta pidi disculpa pa cu esaki , pero cu ta sumamente contento cu el a worde nomina como Man of the Year di aña 2013.
Xander ta gradici famia Mansur y ta un honor di por a ricibi e premio importante aki y ta desea pa hopi hoben di Aruba por sigui su pasonan y di Sarah-Quita tambe.
Anuncio di Minister drs. Paul Croes
ORANJESTAD (AAN): Minister di Asuntonan Social, Hubentud y Labor ta anuncia, despues di a scucha Conseho Social Economico (SER), cu e factor di e limite di salario pa aplicacion di Ordenansa Laboral 2013 lo keda manteni na 2 entrante dia 1 di januari 2014.
E decision aki a worde formalisa pa medio di un Decreto Ministerial dia 30 di december 2013.
Otro record a worde estableci pa turismo den November
ORANJESTAD (AAN): Cu hopi satisfaccion, Aruba Tourism Authority ta informa cu luna di november 2013 Aruba a ricibi un record di 88.296 bishitante, 20.60% mas, compara cu november 2012. Esaki den cifranan absoluto ta un diferencia di 15.084 mas bishitante compara cu e luna di aña pasa (total november 2012: 73.212 bishitante).
E aumento den turismo aki ta principalmente for di e mercadonan di Merca y Venezuela. E total di turismo cu a yega Aruba for di januari 2013 te cu november 2013 ta 878.966. Esaki ta 65.103 turista mas cu aña pasa, un aumento di 7.99%.
NOVEMBER y mercado di Norte America:
E pais principal pa cu turismo pa Aruba, esta Estados Unidos, a crece cu 10.86% compara cu november di aña pasa. For di Estados Unidos, un total di 46.117 persona a bishita nos cual tabata 41.598 na november 2012.
ORANJESTAD(AAN): Ministerio Publico a duna ok pa cuminsa e weekend cu listramento preventivo den cierto areanan.
Na Oranjestad e agentenan si a haci bon uso di e bendicion cu minister publico a duna. Den cierto area constantemente ta mira e caranan straño of conoci ta actua sospechoso. A base di esey polisnan tin nan tarea pa actua y garantiza e seguridad necesario.
Den Rancho tabata tin un listramento basta pisa. A para auto cu tur ora ta para den area di Circle K den forma sospechoso. Pa 2or di marduga ainda e mama na stuur tabata core tras di su casa of su compañe di bida y hunto cune e yiunan menor di edad.
ORANJESTAD (AAN): Departamento di DIP kier a participa na pueblo cu dialuna dia 30 di december 2013 a tuma lugar e seyamento di e buzonan pa kavelnan di Carnaval pa loke trata Carnaval 60 den presencia di Notario Suplente mr. Th. (Ted) Johnson y ing. Isabel Dammers-Alves, cu ta e departamento cu ta encarga cu otorgamento di kavelnan pa nos carnaval.
DIP kier a recorda publico carnavalesco cu nan por cumpra su peticionnan pa kavel na DIP entrante dialuna 6 di januari 2014 te cu diabierna 10 di januari 2014 di 8:00 a.m. pa 12:00 p.m. y di 1:00 p.m. pa 3:30 p.m. y lo tin buzon pa entrega y deposita e peticionnan.
Compara cu 2012 cu laboratorio a registra 500 caso, na 2013 solamente a confirma 99
ORANJESTAD (AAN) – E casonan di dengue pa loke ta trata aña 2013, tabata minimal compara cu añanan anterior. Asina dr. Wilmer Salazar di Management Team di Salubridad Publico, a duna di conoce den entrevista cu Matutino DIARIO.
Dr. Salazar a señala cu e casonan confirma pa Laboratorio durante aña 2013 tabata un total di 99, mientras cu na 2012 tabata tin casi 500 caso tambe confirma pa Laboratorio.
Esaki ta mustra cu e aña aki tabata tin un reduccion substancial di casonan di dengue na Aruba, y esaki ta debi na e accionnan cu tabata tin y cu pueblo a coopera y evita di mantene criaderonan di sangura, ademas e factornan climatologico cu a contribui den sentido cu awaceronan no a cay manera den añanan anterior.
ORANJESTAD (AAN): E compania Setar NV a termina 2013 hopi contento y satisfecho pasobra ademas cu 2013 ta e aña den cual Setar a celebra e hecho di ta existi 10 aña como NV Setar a tene mas promocionan cu normal, por ehempel tur luna a ofrece tarifa di 10 cen pa yama Setar pa Setar en conexion cu 10 aña como NV. Tur luna tambe a rifa diferente premionan entre tur e clientenan, entre otro pa esnan cu paga prome cu e ultimo fecha di pago, tambe tur luna un cliente a gana un telefon celular smartphone di diferente marca.
Setar NV a habri 2013 cu Afl.10.000 na premio cu a rifa entre tur cliente di tur servicio y a termina cu premio cash di 50.000 Florin cu ta rifa entre tur cliente y den cual 5 cliente di Setar a gana cada un e suma di 10.000 Florin. Henter aña tabatin promocionnan y actividadnan special den cual hobennan y tambe clientenan en general a participa aden. E servicio di Cable Digital a hiba 2 persona bay wak peleanan di Wrestle Mania.
E ley nobo ‘Ordenansa nacional impuesto special riba auto y motorcycle di huur’ lo drenta na vigor dia 1 di januari 2014
ORANJESTAD (AAN): Entrante 1 di januari 2014, e ley nobo ‘Ordenansa nacional impuesto special riba auto y motorcycle di huur’ (BBVAM) lo drenta na vigor. E ley ta encera cu ta cobra impuesto riba tur auto- y motorcycle di huur. E clientenan di BBVAM ta e concesionarionan (vergunninghouders) cu ta huur auto- y motorcycle (Car Rentals, Motorcycle Rentals), ta esnan cu tin cu paga e impuesto nobo aki.
Ta cobra e impuesto special riba auto- y motorcycle di huur (BBVAM) riba e cantidad di auto- y motorcyle di huur cu e concesionario tin riba e prome dia di e periodo di declaracion (aangiftetijdvak). E periodo di declaracion ta un kwartaal y e prome dia di un kwartaal ta: 1 di januari, 1 di april, 1 di juli y 1 di oktober.
ORANJESTAD(AAN): Pa Cas di Luz ta un honor di ta e sede di e di 35 aña di Conteo di Fin di Aña cu Roberto A Geerman Diamars December 31 cuminsando for di 6pm lo tin e conteo final di 2013 cu entretenimento musical di Spectrum Sound bow direccion di Carlos Peterson.
Pa 7:00 pm e agrupacion musical TST Band lo toca te cu 10pm y For di eynan Roberto lo conta “live” manera e so por e ultimo oranan, minuutnan y secondenan di 2013 y habri 2014 cu Dande. Despues di tiro Mike’s Disco y Le Groove lo pone ambiente pa habri aña nobo den un ambiente di fiesta.
Tur hende cu yega entre 7pm y 11 pm por participa pa gana pasashi cu Insel Air y tambe 10 caha di cervez Balashi. E programa mes di Conteo di Fin di Aña cu Roberto lo cuminsa ya caba for di 9 or di mainta na GFM 99.9.
Aki dos aña na Israel:
ORANJESTAD (AAN) – Den noticia internacional via agencia Efe, por a tuma nota di un informacion cu ta un speranza grandi riba su mes, pa personanan ciego.
Pensa riba recuperacion di bista cerca personanan ciego te awor tabata mustra un imposibilidad, sinembargo un compania cientifico di Israel, lo por comberti den realidad cu pacientnan cu ta sufri di ceguera door di deterioro di retina, por recobra nan vision.
Ta trata di un dispositivo masha chikito (di grandura di un pipita di aroz), cu ta bay reemplaza e funcion di e retina captando e señalnan visual manera un camera, pa despues nan bira señalnan electrico cu ta stimula e neuronanan pa crea e imagennan den e cerebro.
Tempo ta pasa asina lige y ya caba nos ta casi den cambio di aña cu tur expectativa cu semper e ta trece.
Na casi tur pais na mundo e festividad di un aña nobo y su celebracion ta algo unico, pa hopi hende hasta e ta bira emocional cu recuerdonan nostalgico.
Na cabamento di e aña aki por bisa cu Aruba ta briya cu tur su buniteza y sigur ta bon pa gradici tur cu a pone di nan banda pa nos isla luci asina bunita.
Sigur cu tur e creatividad cu mannan na obra a pone den casi tur skina di nos dushi isla ta duna un ambiente hopi alegre y ta contagia casi tur hende.
Director di John Wesley College
ORANJESTAD (AAN): Director di John Wesley College, Pierre J. Beaujon, a duna su reaccion riba loke a sali publica recien.
“Na prome luga, ami como directeur nobo di John Wesley College, ta haci uso di e momento aki pa distancia mi foi di e articulo cu a sali dia 21 di december ultimo. Mi a keda sorprendi di lesa e relato ey y el a duel mi cu esun cu a skirbi e carta aki ta haya cu e por skirbi den nomber di tur e docente nan, sin consulta cu e directeur nan di e scol nan di SPCOA prome.”
“Alavez mi kier a haci uso di e ocasion aki tambe pa desea pueblo di Aruba en general y nos alumnonan, nan mayornan, nos oudercommissie, nos maestro nan y otro empleadonan di John Wesley College en particular un feliz aña nobo. Cu Señor Dios por drama Su bendicion riba nos isla y asina haci e aña 2014 prospero pa nos…!


text:
Archivo di June, 2011
😀 😀 😀 😀 😀 😀 😀 😀
Brishna Cathalina ta un mucha muher den un million. Cu su cara di angel, dushi sonrisa. Wowonan di alegria y su cabey yen di crul. E ta sabi y gusta combersa. Na cas pabou/pariba, na school, na Tante Lus y hulanda. Ta stima pa tur cu conoce. Y awe ariba dia di su cumpleanos. Nos tur tur kier felicite y dune hopi sunchi brasa. Y pidi Papa Dios pa sigui cuida Brish pa nos.
😀 😀 😀 😀 😀 😀 😀 😀
No tin ningun hende mas na Aruba cu ta inconsciente di loke ta pasando, especialmente den e ramo di criminalidad. Corantnan, Radio emisoranan y canalnan di television ta yen di e tipo di noticia aki cu ta cay tur hende pisa, o sea un atraco, un asalto na cas, un bandidahe riba caya, enfin, di un of otro forma cu ta kibra e paz tradicional cu nos a disfruta mayor parti di nos bidanan.
Ya no ta hende bruin, o blanco, o scur cu ta papia spaño o Hulandes o cualke otro idioma so, awor nan ta parce di tin nan propio Nacionnan Uni pasobra nan ta papia cu otro den tur idioma, incluyendo Papiamento. No ta pasa un dia cu no tin algo cu ta altera e nervionan di hendenan custumbra di biba cu trankilidad y ta desea di conserva e tiki paz cu ainda a keda.
Premier Eman riba anuncio inkietante di WEB Aruba NV
Den Dialogo Social diabierna awor lo discuti esaki
ORANJESTAD (AAN): “Sinceramente nos ta lamenta cu for di WEB ta sali un declaracion cu nan ta evalua aumento di prijs di awa y coriente pa luna di juli. Esaki pa nos ta inaceptabel”, palabranan di Prome Minister Mike Eman durante un conferencia di prensa cu a worde yama den forma urgente. Prome Minister Eman a splica cu siman pasa caba WEB a informa gobierno cu a base di e desaroyonan di prijs di fuel oil riba mercado mundial nan ta premira cu si no haci ahustacionnan atrobe na e prijsnan di awa y coriente, WEB lo core cu perdidanan cu nan a bin ta registrando algun luna caba ya cu nan no ta haciendo e ahustenan di prijs na e mesun nivel di prijs di fuel oil cu a aumenta.
Na Renaissance Hotel, local 3
ORANJESTAD (AAN): Ayeranochi tabata tin e apertura oficial di e oficina di “Aruba In Style” den e prestigioso Renaissance Hotel. Despues di hopi preparativo y hopi emocion por fin e fundadornan di “Aruba in Style” a keda cla cu e setup di nan oficina, ubica den e local 3 di Renaissance Hotel. Pa e tremendo ocasion aki a conta cu presencia di Minister di Turismo, Sr. Otmar Oduber y su esposa, kendenan a acompaña Damilice Mansur, Eva Wever y Ronchi de Cuba den nan proyecto.
ORANJESTAD (AAN): Riba e tercer dia di competencia durante e campeonato CCCAN a toca turno na e categoria di edad di esnan mas hoben, esta e categoria di 12 aña y menos.
Akinan e equipo di ocho landadornan a enfrenta nan contrincantenan di e region. Aunque cu e resultadonan completo ainda no ta conoci, ya caba ta conoci cu Aruba a logra gana dos medaya mas! Giulia Brezovar a logra gana dos medaya di plata, uno den e prueba di solo y e segundo medaya den e prueba di figuranan tecnico.
Awe mainta e tin conferencia di prensa pa duna e motibonan
Evelyn Wever a postula su mes na ultimo momento
ORANJESTAD (AAN): Te cu diaranzon merdia tur cos tabata mustra cu ta tres candidato so tabata tin den e bataya pa conkista e puesto di lider di partido MEP. Den e bataya aki tabatin Ady Thijsen, Carl Giel y Booshi Wever. Sinembargo pa exactamente 3or di atardi, net ora di e deadline, a bin un candidato mas den persona di Evelyn Wever Croes. Den un comunicado di prensa emiti ayeranochi despues di Conseho di Partido, a anuncia cu nan a haya 4 candidato cu e postula su mes pero cu durante pleno reunion di Conseho di Partido un miembro, Drs. Booshi Wever, a hala su postulacion aden. Cu esaki e candidato mas fuerte y cu mas aña di experiencia den e lista di candidatonan pa liderazgo di MEP a dicidi di hala atras.
ORANJESTAD (AAN): Diamars marduga 12or y 40 a drenta informacion di un accidente serio. Un auto A-37874 biniendo for di Sta Cruz poco pariba di Pacifico Paradera a dal den un palo di luz.
El a baha caminda na man drechi pa bay den scual y bin plama den un palo di luz. Ora polis y ambulance a yega e auto tabata sin hende aden. E chofer a somenta. E mester por tabata herida pasobra e impacto den e palo di luz dificilmente e chofer por a sali ileso di e desgracia aki.
Elmar a worde yama pa bin atende cu e situacion di e palo di luz.
😀 😀 😀 😀 😀 😀 😀 😀
Hiep hiep hoeraaaaa awe 29 juni nos amor chikito Dinand Martijn ta cumpli su 5 aña. Eta haja hopi sunchi y braza di su mami y papi cu ta stime un mundo. Di su omanan y opanan cu ta verwend e. Di su tanchinan y omonan, Primanan y primonan.Di su madrinan y padrinonan. Y di su amigitanan y amigitonan di Trupial Kleuter school I di su juffrouw Sharissa.Y demas famia Geerman, Martijn, Boekhoudt. Cu papa Dios duna mi yiu stima hopi aña mas di bida y salud y bendishon y hopi sabiduria.
😀 😀 😀 😀 😀 😀 😀 😀
Aunke WEB ta purba na spanta pueblo…
ORANJESTAD (AAN): Varios hende a keda sorprendi cu e ‘revelacion’ di WEB Aruba NV riba Diamars atardi! Nan ta spanta pueblo, bisando cu e chens ta grandi cu Tarifa di Awa y Coriente lo “por” aumenta atrobe na Juli. Tur esey a worde haci, mientras cu ningun OK a worde duna door di Gobierno ainda entorno e aumento ey! WEB ta bisa, cu esaki tin di haber cu e aumento di prijs di fuel oil riba mercado internacional desde e ultimo calculacion di tarifa.
ORANJESTAD.(AAN); Na warda di polis San Nicolas pa mas o menos 7’or di anochi a presenta e mucha homber di inicialnan C.R. di 18 aña di edad y el a pidi polis yudanza. E motibo cu e mucha homber a pidi yudanza ta debi cu e mucha homber di inicialnan E.R. cu ta naci na Sint Maarten kier bati’e. Polis a puntra C.R. ta kende ta e mucha homber E.R., pa identifica y ilustra polis den C.R ta, denunciante a bay pafor hunto cu e polis y a mustra un poster cologa riba cual E.R. ta aparece. Ta trata di un poster di actividad di “Muay Thai” cual E.R. ta un di e participante di Kick Boxing. Aparentemente E.R. lo ta biba den vecindario na unda C.R. ta biba.
ORANJESTAD (AAN): Bon noticia a drenta for di Grecia! Varios medaya di oro a bay pa team di Aruba. Pues, medayanan di oro awor ta den man di Aruba na Special Olympics World Games, na Atenas, Grecia.
ORANJESTAD.(AAN):E ultimo dianan ta den publicidad comedia di Gai fini. Dialuna den oranan di atardi pa alrededor di 4’or, e patruya di polis encarga cu distrito Santa Cruz a wordo dirigi pa asisti un habitante di Paradera. Na e direccion indica polis a topa y atende e homber di inicialnan M.B.C. y a nace na Colombia di 79 aña. E homber Colombiano a declara na e agentenan cu Pitbull di su bisiña a mata un total di 9 Gai fini. Tambe den mesun rosea M.B.C. a sigui declara na polis cu cada uno di e gai fini nan ta costa tres cien (300) florin.
Entre otro, riba su funcion y salario:
Fraccion PDR ta cuestiona gobierno riba consehero nobo ex-Minister di Bonaire
ORANJESTAD (AAN) – Den conferencia di prensa semanal, di fraccion di Partido Democracia Real, diamars mainta, Parlamentario mr. Andin Bikker a splica cu den Parlamento tin un planificacion pa cada cupo di trabao, dentro di e marco di un Structura Organizativo, cu a wordo formula pa Staten pa Deloitte & Touch. Incluso durante tratamento di presupuesto di Parlamento, tabata tin discusionnan fuerte si mester bin cu por ehemplo, un persona cu ta bay guia Parlamento, pa alivia cierto trabaonan di Griffier, pues, en todo caso por mira cu tin planificacion.
ORANJESTAD.(AAN); Despues di merdia riba dialuna, central di polis a dirigi patruya di Oranjestad na un cas situa den Madiki relaciona cu problema familiar. E patruya di polis cu a yega na e cas a topa na vloer un señora cu tabata grita. Mientras polis a nota presencia di un mucha homber di inicialnan O.E. naci na Hulanda di 20 aña di edad y el a declara, cu e señora drumi na suela ta su mama di inicialnan J.C. de A. di 41 aña di edad. E mucha homber a sigui declara di a haya problema cu su mama y nan a bringa cu otro.


text:
Sinterklaas, Zwarte Piet, Racismo y Aruba
Ken ta San Nicolas? Segun loke revelacion di algun studioso cu a investiga su berdadero existencia ta mustra, San Nicolas tabata un obispo di Iglesia...
Bario di Yanana ta bisa no na Chines den bario y...
Na Aruba tin hopi caso unda un "Chines" ta pop up suddenly den barionan. Esaki a pasa tambe cu e bario di Yanana. Chines...
Gladys Croes-Saladin cu reaccion riba ponencia di Simar encuanto juffrouw cu...
Relaciona cu e caso caminda cu su yiu a wordo difama na scol, sra. Gladys Croes-Saladin, mama di e mucha, ta trece lo siguiente...
Berdad na cla: Skirbi pa Armand Hessels
Na 2008, mundo a confronta un crisis financiero serio. Empresa financiero grandi na Merca a haci ganashi extraordinario, pero nan a logra esey cu...
“Vrienden van Bawku” – Un organisacion humanitario: Skirbi pa Clyde Harms
Bawku ta un aldea pober cu ta keda den parti nort di Ghana na Africa, den un skina agricultor cu ta fronterisa cu Togo...
Fiel Lectornan di Utah ta topa nan “autor Arubiano faborito”
Lynn y Les Long ta biba na Utah pero ta bin Aruba cu hopi frecuencia, mas di 50 biaha den e ultimo ocho añanan!...
Habitante di cas di Pueblo a cansa di mira awa di...
Den un post cu tabata tin riba e medio social Facebook, por a bin nota cu un habitante di un di e casnan di...
Habitantenan di Seroe Patrishi cansa y harta cu pos di casnan...
Habitantenan di e casnan di pueblo na Sero Patrishi ta cansa. Cansa cu cada biaha e pos ta bay over y ta pidiendo yudansa....
E di cuater poder: Un prensa fuerte y liber: Skirbi pa...
Nos pais, manera tur pais democratico, tin tres poder: Poder gubernamental, poder legislativo y poder hudicial. Cada un ta independiente di otro. Banda di...
E calidad di e Gobierno, e maneho publico (e “openbaar bestuur”).
E guera entre e “Establishment” (na Hulandes: “de gevestigde orde”), hunto cu e clase elite (clase halto den sociedad) di un banda, y e...
Flor Matilde, casa di e guitarista Venezolano Luis Quintero a fayece:...
Diabierna mi a ricibi e noticia tristo cu Flor, e señora di Luis Quintero a fayece depues di a sufri basta tempo cu cancer....
Carta abierta di Sergio Tjie-A-Loi dirigi na Minister di enseñansa di...
Apresiable Minister, permitimi dirigi mi mes na su persona. Razon di es carta aki ta cu awe mi a scucha na radio cu alumnonan di...
Financiamento di partido politico, echo y ficcion
Durante eleccion reciente un partido politico grandi a ricibi Afl. 10 miyon pa su campaña electoral di parti di un empresa financiero importante pa...
Transporte via ferry; Cua lo por cumbini nos mas?? Skirbi pa...
Den e ultimo dianan mi a tuma nota di un noticia cu pa fin di October di e aña aki, lo tin un ferry...
Un evaluacion di nos turismo; e crisis grandi den nos turismo:...
Si mi mester kere noticianan den prensa, aki na Aruba pa dos dia largo nos tabatin suerte y nos tabata super feliz. No tabata referi...
E calidad di e gobierno, e maneho publico (e “Openbaar Bestuur”)
E guera entre e “Establishment” (na Hulandes: “De Gevestigde Orde”), hunto cu e clase elite (clase halto den sociedad) di un banda, y e...
Cinco cacho muriendo di hamber y sed na Bubali sin cu...
Pa algun siman caba algun persona cu ta pasando banda di un cas na Bubali, a nota cu tin 5 cacho den un forma...
Minister Otmar Oduber ta admiti cu na aña 2015 Aruba no...
Si, lector, bo a lesa bon: recientemente nos por a weita y scucha minister Otmar Oduber splica na television e asunto di e turistanan...
Opinion Publico: Studiante na Hulanda ta relata riba situacion di estudio
Den un matutino local di 28 di november ultimo e studiante Stephanie Arends a conta di su experencianan na Hulanda y a haci un...
Cuba, un menaza pa turismo na Aruba, of no ??
Den Solo di Pueblo di dialuna, dia 19 di december ultimo, riba pagina 18, a sali un interesante articulo di un señor Alex Zozaya,...
Miriam Koolman: E biahe mas tristo di mi bida
Mi tata ta un pensionado di 65 aña, pashent di fybrose pulmonar. El a acerka AZV pasobra e kier a haya un second opinion,...
Reaccion na declaracionnan di Sr. Jesus Luongo na apertura di refineria:...
Incredulo y cu consternacion mi a lesa den un corant local e declaracionnan cu Sr. Luongo, Vice-President di PDVSA, a haci durante e ceremonia...
E cas di Maarten, skirbi pa Clyde Harms
Mi peticion di Augustus 2011 pa duna e prome edificio di Havenmeester di Aruba e nomber Edificio Maarten Noot a keda aproba pa tur...


text:
E cantidad di migrantenan cu a purba yega Europa den 2016 a baha drasticamente na 364 mil persona, cual ta nifica un reduccion di dos tercera parti, compara cu 2015. Esaki ta segun cifranan publica diabierna pa e Agencia Europeo di Warda Costa y Frontera (Frontex).
Segun e informe di Frontex, e cantidad di migrantenan cu a yega e islanan Griego di Egeo a cay na 182.500 persona, compara cu 885 mil persona cu a yega na 2015. Esaki ta un caida di 79%.
Segun ultimo informenan for di Union Europeo, e reduccion aki ta debi, den gran parti na e acuerdo entre Union Europeo y Turkia, cual a drenta na vigor na Maart aña pasa. Esaki ta encera controlnan mas estricto na e frontera entre Siria cu Turkia. Y tambe debi na e hecho cu a readmision di migrantenan cu a wordo expulsa for di e islanan Griego.
E crisis humanitario mas grandi ta den Mediteraneo, caminda Siria ta e pais unda mas persona ta purba na yega Europa, riscando nan bida biahando den barconan chikito.
Asina mes, e Oficina di Nacionnan Uni pa Refugiadonan (ANCUR ) a informa cu e cantidad di mortonan riba lama grandi, a aumenta na 5 mil compara cu 3771 di e aña anterior.
En total, segun un Frontex, un total di 503.700 migrante a wordo detecta, compara cu mas di un miyon persona den 2015.


text:
Afectjosidad
'Afectjosidad' se parece a 'afectuosidad', ¿Con afectjosidad querías decir afectuosidad?
Afectjosidad tiene 12 letras
Definición de afectuosidad aquí
Resultados de búsqueda:
Resultados de imágenes:
Youtube: afectjosidad
Nube de palabras :
- afectuosidad zfectuosidad sfectuosidad wfectuosidad qfectuosidad adectuosidad acectuosidad avectuosidad agectuosidad atectuosidad arectuosidad afwctuosidad afsctuosidad afdctuosidad afrctuosidad af4ctuosidad af3ctuosidad afextuosidad afevtuosidad afeftuosidad afedtuosidad afecruosidad afecfuosidad afecguosidad afecyuosidad afec6uosidad afec5uosidad afectyosidad afecthosidad afectjosidad afectiosidad afect8osidad afect7osidad afectuisidad afectuksidad afectulsidad afectupsidad afectu0sidad afectu9sidad afectuoaidad afectuozidad afectuoxidad afectuodidad afectuoeidad afectuowidad afectuosudad afectuosjdad afectuoskdad afectuosodad afectuos9dad afectuos8dad afectuosisad afectuosixad afectuosicad afectuosifad afectuosirad afectuosiead afectuosidzd afectuosidsd afectuosidwd afectuosidqd afectuosidas afectuosidax afectuosidac afectuosidaf afectuosidar afectuosidae


text:
Naruto
Naruto(ナルト) ta un manga skirbi y ilustra door di Masashi Kishimoto. E ta trata tocante e bida di Naruto Uzumaki, un ninja cu constantemente ta busca reconocimento di e hendenan di su pueblo y ta lucha pa bira e Hokage, cu ta reconoci como e lider y e ninja mas fuerte den henter e pueblo. E serie di manga ta basa riba un one shot-manga cu Kishimoto a publica den e Akamaru Jump di augustus 1997.
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.


text:
Manera cu a informa mas durante dia, a tuma luga un caso caminda cu Daniel Orozco, empleado di Señor Frog’s International a lanta contra pais Aruba. Akinan hues a dicidi cu e cabayero aki ta liber pa bandona Aruba na su discrecion, despues cu el a cumpli cu mandato di e compania madre pa laga cera Señor Frog’s na Aruba. Riba dia 23 di November, Orozco a bay aeropuerto pa e bandona Aruba, pero a wordo para pa e trahadonan pa asina e evita di sali for di Aruba pa e para responsabel pa e debenan di e compania cu a maneha Señor Frog’s na Aruba, Jobem NV. Argumento inicial tabata, cu el a actua como autoridad door di a laga cera e establecimento y tin cu para pa e debenan di belasting cu e compania Jobem NV tin.
Den e kortgeding aki, ta para den e veredicto cu e prohibicion di salida di Orozco mester wordo lanta di inmediato y si en caso no cumpli cu e mandato aki, mester paga 5000 florin pa cada dia cu no cumpli cun’e, haciendo esaki un maximo di 1 miyon di florin.doc120216-12022016093914
Daniel Orozco ta liber pa sali for di Aruba ki ora cu e kier
Manera cu a informa mas durante dia, a tuma luga un caso caminda cu Daniel Orozco, empleado di Señor Frog’s International a lanta contra pais Aruba. Akinan hues a dicidi cu e cabayero aki ta liber pa bandona Aruba na su discrecion, despues cu el a cumpli cu mandato di e compania madre pa laga cera Señor Frog’s na Aruba. Riba dia 23 di November, Orozco a bay aeropuerto pa e bandona Aruba, pero a wordo para pa e trahadonan pa asina e evita di sali for di Aruba pa e para responsabel pa e debenan di e compania cu a maneha Señor Frog’s na Aruba, Jobem NV. Argumento inicial tabata, cu el a actua como autoridad door di a laga cera e establecimento y tin cu para pa e debenan di belasting cu e compania Jobem NV tin.


text:
DEPORTE Awe
DIABIERNA 13 JUNI , 2014
18
Jourdé Klabér y Hakeem Lowe di Brazil Taekwondo Stichting ta cla pa e Open di Bolivia Jourdé Klabér y Hakeem Lowe di Brazil Taekwondo Stichting a wordo prepara debidamente pa asina ta fisicamente cla pa e Open di Bolivia cu ta dianan 21 y 22 di Juni. Training na Brazil Taekwondo Stichting ta 6 dia pa siman y ta focus ariba cada campeonato apart y ta depende di e nivel di e campeonato pa asina subi e e nivel di training. Brazil Taekwondo Stichting su meta ta pa e seleccion di e A-Team aki participa na campeonatonan di taya pa asina subi nan nivel di combate. Hakeem Lowe ta den preparacion pa e prome campeonato mundial di cadet cu ta tuma lugar na Azerbaijan na luna di Juli dianan 24-27.
Esaki ta e prome biaha cu World Taekwondo Federation ta organisa un campeonato mundial pa cadet cu ta pa atletanan di 12-14 aña. Nos di Brazil Taekwondo Stichting ta kere hopi den nos atletanan di Train Hard Fight Smart y no kier laga e oportunidad aki pasa nos voorbij. E duo aki kende ta parti di e seleccion di e A-Team di Train Hard Fight Smart lo tin cu bay demonstra cu nan ta realmente ariba e nivel cu ta ser spera di nan na Bolivia. Despues di Hakeem Lowe su participacion na Bolivia training lo sigui te cu dia cu e ta cla pa sali pa Hulanda y sigui pa Azerbaijan. Brazil Taekwondo Stichting tin tur e confiansa den su atletanan di Train Hard Fight Smart.
NA MEMORIA DI RICHARD SWEETNAM Danki na Boolchands RCA Arena su Lounge lo tin Mundial cu calidad halto.
Diaranson atardi Mr David Boolchands a sorprende nos mucha nan y Directiva cu un bunita gesto. Boolchands a haci un donacion di un Projector ultra moderno na e famia Tricolor. Miembro nan di directiva compaña pa miembro honorario John Merryweather a tuma e gesto aki cu masha aprecio y a cambio Vice Presidente Srta Angelique Simon a entrega un buki 80 aniversario na Sr Boolchands. Presidente di RCA na su turno tambe a regala un bunita Jersey 80 aña na Mr Boolchands. Directiva kier invita pueblo di Aruba y specialmente e famia Tricolor pa bin disfruta di Mundial den un ambiente super agradabel cu prijs nan di Bar increibelmente barata. Lady Irene in the House y pa e week-end aki solamente durante wega nan Mundial Jersey RCA lo bay na Awg 40,00. #RCApaBida.
Ariba 3 juni 2014 nos a ricibi e tristo noticia cu nos amigo Capitan Richard Sweetnam a bai laga nos. Richard ta un persona hopi conoci den e mundo di ciclismo na Aruba. Su trajectoria den e deporte di pedal a cuminsa ya for di un edad hopi jong caminda e la participa y gana varios premio den e asina yama ASU Olympiada den cuminsamento di añanan 60 den Lago Sportpark. Despues di a caba su skol na Aruba, Richard a sigui cu su estudio na Hulanda caminda e la obtene su diploma di scheepvaart pa mas despues bira capitan di barco. Den cuminsamento di añanan 80 Richard a bolbe Aruba y a cuminsa participa bek na caredanan di ciclismo, e tempo nan ey, mayoria criterium. Richard tabata activo na Hulanda tambe den e deporte y a bin Aruba bek cu hopi experencia di ayanan . Despues cu Richard a traha pa algun tempo na Qatar el a bolbe Aruba den cuminsamento di añanan 90 y a wordo aserca pa forma un bestuur di Aruba Wieler Bond ya cu e no tabata activo mas como ciclista y e bond tabata inactivo pa algun tempo. Cu su experencia di hopi aña den e deporte, su professionalismo, su vision y su tremendo personahe Richard a sa di guia Aruba Wieler Bond durante un periodo di 14 aña. Remarcabel ta cu durante e periodo aki Richard semper a wordo re-eligi como presidente pa aclamacion. E logronan cu mas a resalta durante su presidencia tabata di a guia un bond cu a cuminsa na ’91 cu un caha completamente bashi, un man yen di miembro y apenas algun careda pa aña, na un bond cu un calendario completo di ciclismo di ruta, mas despues un calendario di mtb y ciclismo pa hubentud y 6 club afilia na e bond. Bou su guia Aruba Wieler Bond a establece un campeonato nacional oficial pa e ramonan di ciclismo menciona y a tuma e iniciativa pa organisa e prome campeonato di Caribe di ciclismo oficial cual a tuma lugar na Aruba. Aruba Wieler Bond tabata gosa di un bon reputacion den e mundo di deporte na Aruba danki na Richard su forma di maneha e bond y cu e cooperacion cu e tabata haya cerca miembronan. Richard tabata e motor tambe tras di e iniciativa di e “Ride for the Roses” den cooperacion cu K.W.K.F. Aruba.
Por ultimo nos kier a sera cu e frase aki: “Cada bes cu nos tende un gai canta nos lo corda ariba Richard ya cu Richard su otro gran pasion tabata cria gai” c Atentamente, Reinaldo Mackintosh, Secretario Aruba Wieler Bond 1991-2004 Cel : 593-5427 Tel: 585-8321
DEPORTE Awe Den Olimpiada Escolar di IBiSA:
DIABIERNA 13 JUNI, 2014
19
Colegio San Nicolas ta titula Campeon den Volleyball mucha muher
nan di Colegio San Nicolas cu ta ricibi nan medaya di oro y e trofeo di campeon. IBiSA ta felicita tur school cu a participa y engrandece e competencia den ‘Olimpiada Escolar 2014’. Y un pabien special ta bay na e schoolnan ganador. Den otro disciplina di deporte tambe tin weganan tumando lugar, mientras cu e ultimo weganan di final ta e fin di siman
aki y ta tuma lugar durante dia diasabra na Centro Deportivo Libertador Betico Croes na Sta. Cruz, na Compleho Deportivo Frans Figaroa na Noord y tambe na Compleho Deportivo Guillermo P. Trinidad na Dakota. Un y tur ta keda cordialmente invita pa bin apoya nos hobennan den nan competencia final di ‘Olimpiada Escolar 2014’.
Red Machine ta gana su di dos wega sigui Nos ta den e siman final di Olimpiada Escolar 2014 organisa pa IBiSA, y den diferente disciplina di deporte e weganan final ta tumando lugar. Den Centro Deportivo Libertador Betico Croes na Sta. Cruz, e schoolnan di Enseñansa Avansa cu a clasifica pa final den volleyball mucha muher a enfrenta otro pa mira cua ta e school cu ta titula campeon. E schoolnan cu a pasa pa hunga ta: EPB San Nicolas, Colegio San Nicolas y John Wesley College tambe di San Nicolas. Den e prome wega a enfrenta otro John Wesley College y EPB San Nicolas, cual wega a resulta yen di accion y emocion cu a bay ful 3 set. E prome set tabata 25-20 na fabor di EPB San Nicolaas. Den e di dos set, e hobennan di John Wesley College ta reacciona y ta gana
cu e score di 25 pa 23. Den e ultimo set ambos school a duna lo maximo pero tabata EPB San Nicolas ta logra e victoria cu score di 15 pa 12. E di dos wega a bay entre Colegio San Nicolas y John Wesley College, cual wega a bay relativamente rapido. Den dos set sigui e hobennan di Colegio San Nicolas ta logra gana cu score di 25-8 y 25-13, di forma cu nan ta pasa pa hunga e ultimo wega pa e titulo di campeon. Colegio San Nicolas tin varios aña ta logra e titulo di campeon den volleyball mucha muher, tanto durante e campeonato regular di ‘Deporte Escolar’, den e competencia ‘Interinsular’ pero tambe durante ‘Olimpiada Escolar’. E wega decisivo tabata entre e hobennan di EPB San Nicolas
y esnan di Colegio San Nicolas. Ambos school a duna un tremendo bataya riba cancha, dunando e wega hopi accion y emocion. Finalmente ta e hobennan di Colegio San Nicolas ta sobresali y ta gana den dos set sigui cu scorenan di 25-16 y 25-12. Cantando di alegria Colegio San Nicolas ta celebra otro victoria y un titulo mas riba nan nomber. Den e competencia di volleyball mucha muher den ‘Olimpiada Escolar 2014’ pa schoolnan di Enseñansa Avansa ta keda na di tres lugar John Wesley College y e hobennan ta ricibi nan medaya y trofeo. Mientras cu na di dos lugar ta finalisa EPB San Nicolas, cu tambe a ricibi nan medaya di plata y nan trofeo como sub-campeon. E titulo di campeon a bay indiscutiblemente pa e hoben-
Despues di e vapulea Chill-Tigers 15-4 diasabra ultimo, Red Machine ta bolbe gana cu un score grandi , ganando di QCC Sluggers 10-1. Red Machine como e equipo visitante ta cuminza e wega riba bon pia y ta score 3 careda den e cabez di prome inning. For di prome inning ta keda piki careda den di 3 y 4 inning hasiendo e wega 5-0. Sluggers ta logra piki un careda den di 6 inning, pero den di e cabez di 8 inning Red Machine ta amplia e score anotando 4 careda mas. Por ultimo Red Machine ta score un biaha mas den di 9 inning cu un careda pa asina e score finaliza 10-1. Tambe mester bisa cu e pitcher habridor, Jonathan Perez, y e estrea di play-off final anja pasa, tawata hermitico riba monticulo permitiendo apenas 4 hit den 7 inning di labor. Jurvin Maduro a drenta como relevo y ta blankea e ultimo 2 inningnan. E defensa di Red Machine tambe tawata on den e wega, comitiendo apenas 1 error. E ultimo 3 weganan di Red Machine e batnan poco poco ta cuminza los mas, paso den e wega aki tambe nan tawata sa di bati 15 hit. E numeritonan final ta como lo siguiente: Red Machine 10 careda, 15 hit, 1 error. QCC Sluggers 1 careda, 4 hit, 4 error. Pa mas detaye di e wega, no hesita pa subi www.iscorebaseball.com/redmachine, caminda e statsnan ta wordo uploaded casi mes ora despues di wega. E siguiente wega di Red Machine lo ta diamars venidero 17 di juni pa 7:45PM na Stadion Nadi Croes/ Crismo Angela contra di Braves. Un invitation ta bay pa tur e fansnan di Red Machine sin lubida riba nos facebook page www.facebook.com/redmachinearuba.
DIABIERNA 13 JUNI 2014
PAGINA 37
DIARIO
Parlamentario mr. Andin Bikker:
Estudio di Medicina na Hulanda lo bira impagable! ORANJESTAD (AAN) – Den conferencia di prensa di fraccion di Partido Democracia Real, su lider, mr. Andin Bikker, a menciona cu e tin entendi cu e actual Minister di Salud Publico tin intencion di cambia e BIG impone pa su antecesor, pa loke ta trata reconocimento di diploma medico otorga den nos region, pa tene cuenta cu nos situacion local. Parlamentario mr. Bikker ta mira esaki como un decision di aplaudi, pasobra Aruba ta legislador autonomo y no pasobra Hulanda tin esey nos mester siguie na pia di leter y esey ta un dimension cu e mandatario a bay den dje. E parlamentario a subraya cu ademas, mester compronde cu awor cu Hulanda tin intencion di elimina e beca basico y nos studiantenan ta bay studia a base di un fianza, lo bira
casi impagable pa nan studia Medicina na Hulanda. Segun mr. Andin Bikker den cuadro di esaki mester wak con pa integra mas y mas e cuido medico di region, sea e sistema di Merca of di otro paisnan, pero hecho ta keda cu estudio di Medicina na Hulanda ta bira impagable. Cu bista riba esey, tambe lo bira practicamente impagable pa docternan gradua na Hulanda a base di fianza di estudio, paga nan pa nan por bin traha na Aruba. Parlamentario mr. Bikker a subraya cu netamente aworaki tin cu dicidi pa futuro con pa structura e estudio di medicina pa nos hobennan pa nan bin traha back na Aruba.
PAGINA 45
DIARIO
DIABIERNA 13 JUNI 2014
Tin hopi adres registra na GKMB unda cada biaha ta haya criadero activo di sangura di Dengue ORANJESTAD (AAN): GKMB a realiza dos inspeccion relaciona cu criadero di sangura na Noord y na Oranjestad. Den e sector dos, cual ta Oranjestad West ta unda e inspeccionnan ta tumando luga den e dianan aki. Na su debido tempo lo informa e resultado di e inspeccionnan aki tambe na pueblo di Aruba. Ta lastima pa menciona cu tin
hopi adres registra na GKMB cual ta casnan cu cada biaha ta encontra cu criadero activo di sangura di Dengue. Tene na cuenta cu tur e adresnan aki ta registra y cu lo por yega asina leu di duna boet na momento cu encontra criadero diAedes aegypti cual por transmiti Dengue, Chikungunya y Gele Koorts. Si tin molester di sangura e stapnan pa tuma ta: 1. Controla rond di propio cas en busca di criaderoà si tin, elimina esakinan. 2. Controla si e pos (septic tank) di cas ta completamente ceraà si no ta e caso, ta di suma importancia pa cera esaki corectamente.
3. Papia cu bisiñanan tocante e molester di sangura y yuda otro busca y elimina esakinanà asina ta haci mas persona consciente di sangura Aedes aegypti y tambe ta crea mas participacion comunitario.
4. Si a haci e stapnan 1 te cu 3 y ainda tin molester di sangura por tuma contacto cu GKMB na 585-3325 / 5855533 pa un control y haci uzo di e experticio di nos inspectornan.
PAGINA 46
DIARIO
DIABIERNA 13 JUNI 2014
GKMB:
Den Noord a haya un total di 17486 posible criadero di sangura Aedes aegypti
ORANJESTAD (AAN): Dienst Gele Koorts Muskiet Bestrijding (GKMB) kier a pone pueblo di Aruba na altura cu na luna di mei a finalisa e inspeccion di tur cas den region di Noord pa cu 2014 cual ta consisti di 6 zona. Aruba ta comparti den un total di 8 region. Cada region atrobe ta comparti den entre 5 pa 9 zona, dependiendo riba e grandura. Esakinan ta forma parti di e inspeccionnan rutinario pa conscientisa pueblo y elimina criadero di e sangura Aedes aegypti cual por transmiti Dengue, Chikungunya y Keintura Geel (Gele Koorts). Cu e inspeccionnan aki e cifranan real (index) ta wordo presenta encuanto e cantidad di criaderonan riba nos isla.
E indexnan aki, cual ta Huis, Container y Breateau Index ta wordo uza mundialmente pa monitor e sangura Aedes aegypti y ta un herment hopi importante pa GKMB y sigur Aruba por actua na tempo. Den e area di Noord a bishita un total di 7801 cas. Lastimamente mas cu mita, 3801 pa ser exacto ta e casnan cu tabata cera. E total di 7801 casnan cu a wordo bishita den transcurso di tres luna ta representa mas o menos un 25% di tur e casnan pa bishita durante e a単a aki. Aki ta sigui e resultado di e cantidad di criadero positivo di e sanguranan Aedes aegypti y Culex (sangura di pos) cu a haya den Noord. E siguiente figura (1) ta ilustra e cantidad di criadero cu a wordo haya den cada zona. Nos por wak cu zona 6 tabatin mas criadero activo di Aedes aegypti cu un total di 43, pero tambe ta e zona cu tabatin mas criadero potencial (4715). Den Noord a contra un total di 17486 deposito (container) cual por ta criadero
di e sangura Aedes aegypti, di cual e inspectornan di GKMB a trata 16389. Pa menciona algun area unda a encontra mas criadero ta Bubali cu 11. Siguiendo pa Palm Beach cu 9 criadero, Monserat cu 8 y Sabana Liber cu 7 criadero. Tambe na Sali単a Serca (6), Boegoeroei (5), Tanki Flip (4) y L.G. Smith Blv (4) a haya criadero. Na Noord a encontra un total di 174 criadero activo di e sangura Aedes aegypti. Ta importante pa menciona cu e casnan cu no a haya habri ta consehabel pa e do単o di cas controla rond di su cas, busca y elimina criadero di sangura. Por uza e foyeto cu GKMB a laga atras of pidi ayudo di GKMB. GKMB ta trece dilanti cu un punto cu ta di suma importancia pa menciona ta cu den tur zona durante inspeccion na Noord tabatin mas criadero di e sangura Culex compara cu di Aedes aegypti. Esakinan normalmente ta procedente di posnan
septico cu no ta bon tapa of cu ta completamente habri. E sangura Culex no por transmiti Dengue, Chikungunya tampoco Gele Koorts, pero si un variedad di otro arbovirus cu te aworaki no tin caso registra riba nos isla. Pa e motibo aki, inspectornan di GKMB semper ta conseha do単o di cas pa cera nan pos di cas corectamente y tene e
sanguranan di Culex na un minimo. Ademas e sangura aki ta uno cu ta causa hopi molester den bario y si no tene e posnan septico corectamente cera anto lo por yega asina leu cu Departamento di Salud Publico por duna boet. E siguiente figura (2) ta ilustra e criaderonan cu a ser haya den region di Noord.
PAGINA 56
DIABIERNA 13 JUNI 2014
DIARIO
Pa traha segun nos sistema na Aruba:
Ta di elogia cu Minister di Salud ta bay duna oportunidad na cinco docter gradua den region ORANJESTAD (AAN) – Parlamentario mr. Andin Bikker a expresa den conferencia semanal di prensa, cu el a tuma nota hopi contento cu e minister di Salubridad Publico dr. Alex Schwengle, por fin a duna un apertura na studiantenan cu ta studia medicina den e region. Parlamentario mr. Bikker por a compronde cu e dignatario lo duna oportunidad na cinco medico local cu a studia den nos region, pa nan cuminza traha den e sistema di Aruba, y esaki ta algo di aplaudi. E lider di PDR a mustra satisfecho tambe pasobra e mandatario a duna su fraccion reconocimento cu nan a duna sugerencianan riba esaki, pues e ta un lucha cu pa añanan e fraccion di PDR a hiba. “Cu e apertura aki, por fin varios studiante lo haya un caminda pa nan por traha den nan Isla, a base di igualdad y capacidad”, mr. Andin Bikker a subraya. Parlamentario mr. Bikker a subraya cu por fin Minister Schwangle a compronde cu BIG, den articulo 41, tambe ta tene cuenta cu studiantenan cu a studia na otro pais cu no ta Hulanda. Esaki ta algo cu e minister anterior no kier a compronde. E parlamentario a agrega cu hopi hende ta lubida cu Hulanda ta den Union Europeo, y obviamente hendenan cu ta bin traha na Hulanda, a base di e palabracionnan haci den cuadro Europeo, tin obligacion di reconoce diplomanan di personanan cu a studia na Poland, Spaña, etc. E lider di PDR a subraya cu a base di esey, el a haci pregunta na Hulanda recientemente, den cuadro di IPKO. El a puntra con Hulanda ta deal cu e studiantenan cu
ta bay studia den e region a base di un tratado di Unesco, cu Reino Hulandes a acorda na Mexico, na aña 1974, y nan a contesta cu a base di articulo 41. Aworaki e minister di Salud Publico a bin compro-
nde cu e ley di BIG Register na Hulanda mes, tin un apertura pa trata e docternan nobo aki a base di nan capacidad y no sinta constantemente wak na unda nan a studia ni cu sentido di superioridad cu esnan
cu a studia na Hulanda ta mihor. E parlamentario a reitera cu enfasis cu esaki no ta e hecho, sino e capacidad cu e persona tin pa eherce su profesion, cu ta tambe e punto di bista na Curacao,
manera un profesor a bin splica den Parlamento di Aruba, algun siman pasa. Importante ta e capacidad di e docter ora e ta pasa testnan di assessment pa midi kico nan ta compronde y con nan ta eherce.
DIABIERNA 13 JUNI 2014
PAGINA 57
DIARIO
Booshi Wever:
Studiantenan di medicina cu a studia den regio lo beneficia di e decision Ad-hoc di Minister Schwengle? ORANJESTAD (AAN): Den un vespertino local minister Schwengle a expone su intencionnan pa acomoda e studiantenan di medicina cu a studia den regio. E minister a declara, contrario na declaracionnan hasi anteriormente, cu a tuma e decision pa na juli 2014 laga 5 basisartsen cuminsa traha na Aruba, y 5 otro basisartsen na 2015. E minister a hasi mencion cu ta AZV lo bay cubri e gastonan di salario. PROME MENTIRA! Como un Tata cu un yiu cu a finalisa su estudio como dentista, dos yiu cu a caba nan estudio como "basisarts" y uno cu ta studiando medicina ainda, mi ta completamente na altura di e sacrificio mental y financiero cu cada studiante di medicina ta pasa aden pa por logra nan meta. P’esey ta mi conviccion cu mas pronto posibel mester yega na un solucion satisfactorio, pero pa TUR persona cu a start of a caba nan estudio di medicina, sea den regio of na Hulanda. No mag di existi un trato preferencial. Tur studiante mester por exigi y ricibi un trato igual, y den mi concepto e decision ad-hoc di e minister di salubridad lo percura pa un “willekeur” politico. Laga mi trata di splica mi ponencia y preocupacion un tiki mas a fondo: 1. na prome lugar e minister NO tin un plan (beleidsvoornemens) pa e futuro desaroyo di salubridad riba nos Isla. Mi ta bin ta bisa esaki desde un tempo caba, y mi critica a wordo subraya door di Raad van Advies (RvA). Durante nan investigacion di e begroting 2014 a sali na cla cu
particularmente e minister di salubridad no por a presenta un plan concreto y realisabel pa su departamento. Esaki ta un berguensa total pa e minister, pero e conclusion mas importante ta cu e maneho ad-hoc di minister na final di cuenta lo por perhudica e studiantenan. Con e minister lo bay evita “willekeur” den escohencia di e dokternan cu lo bin na remarke pa traha na Aruba ya cu no tin un instancia na Aruba cu conocimiento di e materia aki y cu lo por determina kende lo por cuminsa cu e trajecto, manera proponi door di e minister. 2. Na di dos lugar e minister su maneho mester wordo basa riba un “manpowerplanning” na unda lo determina e cantidad di dokter, sea huisarts of specialista, cu lo ta necesario den futuro pa realisa un cuido di calidad halto pa nos pueblo. 3. obviamente e minister mester diseña un maneho cu ta financieramente responsabel. Segun RvA e minister no a cumpli cu e deber di traduci su maneho na gastonan presupuesta. Mi tin miedo cu e minister lo recuri na e mes un modus operandi di sr. Visser cu a surpasa e begroting di 2012 cu mas di 200% sin di antemano haña aprobacion di Parlamento. 4. E maneho ad-hoc ya caba a trese bruhamento y pleito entre Medworks y AZV. E minister a declara cu AZV lo bay cubri e gastonan envolvi, pero a bin resulta cu e minister no a discuti esaki cu AZV. Dos dokter a wordo emplea na Medworks cu lo bay paga nan salario, pero no cu mucho gusto, y e minister ta laba su man manera
Pontius Pilato. 5. no a introduci ainda AruBIG ni tampoco tin “kwaliteitswetten” of un inspector di medicina cu lo percura pa, di un forma independiente y responsabel, garantisa nos pueblo cu e profesional di medicina ta cumpli cu condicionnan basico pa ehecuta su funcion debidamente. E tabatin e oportunidad di cumpli cu e promesa’ki di inmediato, pasobra na juni 2013 e ministernan Visser y de Meza a firma cu dr. Jan Huurdeman. E persona aki a fungi como inspector na Corsou, dus ta na altura di e funcionamento di nos salubridad. Despues di casi 8 luna ainda no a nombra un inspector na Aruba. 6. a tene cuenta cu e studiante di regio lo por tin un famia caba, y cu e gasto extra pa core stage na Hulanda lo trese problema financiero pa e dokter? Ya caba e dokter tin un “studieschuld”. Di ki forma e por bay cubri tur e gastonan adicional pa por logra su BIG registratie? 7. kiko lo pasa despues cu e dokter haña su BIG-registratie? Aki e minister ta gaña un biaha mas ora cu e ta bisa cu esnan cu a studia den regio y a caba cu e trayecto y wordo registra den sea e BIG-hulandes of e AruBig, lo por traha independientemente. ESAKI NO TA BERDAD ( DI DOS MENTIRA). Pa garantisa un cuido medico di un calidad halto, TUR "basisarts" mester traha bow responsabilidad di un specialista. Den cuadro di esaki e formacion di medico hulandes ta exigi cu un basisarts mester specialisa despues di a termina e estudio basico como dokter. E cuponan pa specialisa ta sumamente limita. Con e min-
ister a pensa di resolve e problema aki? Y na unda lo bay acomoda tur e 100 y pico studiante di medicina ora nan a logra di termina un specialisacion? 8. alabes e minister ta hasi como sifuera cu e hoben cu a studia den regio, MESTER tin su BIG pa e por traha aki na Aruba. Esaki ta di TRES MENTIRA, pasobra basá riba nos leynan actual e minister di salubridad por duna permiso pa e basisarts por eherce su profesion, siempre y cuando cu e traha bow responsabilidad di un specialista. Y esaki mi persona a hasi cu esnan cu a studia den regio y a haya trabow sea na HOH, IMSAN y SVB. Si nan ta yiunan di tera, mi a duna un "Ministeriële Beschikking" pa tempo indefini. E medico stranhero mi tabata duna e permiso aki anualmente y esaki pa maximo 3 aña. E motibo di esaki ta pa tene e cuponan habri pa nos yiunan di tera, ora nan termina nan estudio. Pues si minister kier, e por firma un MB pa tempo indefini, y e yiunan di tera por cuminza traha aki na Aruba den institutonan
reconoci riba tereno di cuido medico cu tin specialistanan trahando, sin cu e hoben mester ta na merced di e minister y sin cu mester wordo discrimina. Ta un secreto publico cu e minister di salubridad no sa kiko e ta hasi, y esaki a wordo enfatisa door di RvA, pero su falta di maneho y decisionnan ad-hoc ta forma un peliger pa cu e calidad di cuido cu pueblo ta anhela. Mi ta convenci cu e minister ATROBE a diseña un plan sin pia ni cabes, y sin cu a puntra conseho di expertonan riba e tereno di salubridad publico. Ta parce cu e minister a sucumbi pa e critica di contrincantenan politico y di su jefe Mike Eman cu no ta mucho contento cu realisacion di e AruBIG, y a core hinca un plan den otro cu ta carece di tur seriedad cu pueblo mag di spera di un minister, y yená cu mentiranan. Mi no mester ta un clarividente pa splica kiko lo ta e consecuencianan di e falta di experiencia y forma di proceder iresponsabel di e minister, pa e dokternan, pero especialmente pa nos pueblo en general.


text:
Bon gobernashon, pa ku un kalidat di bida haltu, un desaroyo sosial ekonómiko duradero i enseñansa ku ta motivá tur hende pa alkansá loke nan tin aden.
Origen
Dia ku Reina Wilhelmina a keda koroná komo Reina na 1898, Frater Radulphus
a skirbí un kantika ku a bira konosí komo “Den tur Nashon Nos Patria ta poko
konosí”. Durante e selebrashon di koronashon di Reina Wilhelmina, alumnonan
di St. Jozefschool na Pietermaai a kanta e kantika aki riba melodia di e kantika
alemán “Tiroler Hoferlied”. Despues Frater Candidus Nouwens a kompositá e
melodia ku ta kanta te ku awor.
Aña aden aña afó a kanta e kantika aki riba Dia di La Reina den Fòrti i tambe
na otro okashonnan ofishal. Asina a kuminsá konsiderá “Den Tur Nashon” òf
“Nos tera” komo Himno di Kòrsou.
Riba dia 26 di yüli 1978 a rekonosé e kantika aki ofishalmente komo HIMNO DI
KÒRSOU, momentu ku Konseho Insular di Kòrsou a aprobá e teksto aktual riba
proposishon di Komishon di Himno.
Dia 18 di yüni 2003 Konseho Insular ademas a stipulá tur e reglanan pa uso i
komportashon pa Him no di Kòrsou den un ordenansa insular (A.B. 2003 no.
53).
Ki ora ta toka òf kanta e himno kompletu?
Na e siguiente okashonnan a stipulá ku ta toka òf kanta e himno kompletu, o
sea tur ocho kuplèt:
Momentu ku tantu Gezaghebber, diputadonan òf miembronan di
Konseho Insular keda instalá den nan funshon nobo;
Na reunionnan organisá pa Teritorio Insular di Kòrsou pa selebrá un dia
di fiesta ofishal òf na konmemorashon ofishal di un evento;
Na eventonan ofishal organisá pa Teritorio Insular kaminda ta hisa
Bandera di Kòrsou.
Ki ora ta toka òf kanta e promé i di kuater kuplèt so?
• Na kuminsamentu i na final di reunion di Konseho Insular;
• Na apertura di monumento òf símbolonan konmemorativo ku Teritorio
Insular organisá;
• Na enkuentronan solèm di instansha gubernamental, instituto òf
organisashonnan no-gubernamental situá na Kòrsou;
• Na bishita ofishal na Kòrsou di miembronan di Kas Real i funshonarionan
haltu di otro pais, manera e presidente òf promé minister di un pais, bou
di e kondis hon ku esaki ta konkordá ku protokòl diplomátiko;
• Na bishita ofishal di funshonarionan di Teritorio Insular di Kòrsou na otro
paisnan, bou di e kondishon ku esaki ta konkordá ku e programa stipulá
pa e Ministerio konserní di e pais en kuestion;
• Na apertura i klousura di enkuentronan deportivo internashonal;
• Na radio i televishon mei anochi (12’ or di anochi) Aña Nobo i tur dia na
inisio i final di transmishon di dia.
Kon ta toka òf kanta e himno?
Momentu ku toka e Himno di Kòrsou mester hasi esaki segun e partitura,
stipulá den artíkulo 2, promé frase, di e Ordenansa di Himno di Kòrsou (A.B.
1978, no. 41).
Por kanta e himno únikamente na Papiamentu.
Kon mester aktuá momentu ku ta toka òf kanta himno?
Momentu ku ta toka òf kanta himno mester tene kuenta ku lo siguiente:
Tur presente ta skucha e himno ku un aktitut respetuoso, kaminda hende
hòmber mester kita pèchi, ku eksepshon si ta e ta uniformá;
Presentenan mester tin nan kara dirigí den direkshon di e bandera den
kaso ku ta toka òf kanta e himno momentu ku ta hisa bandera;
Den kaso ku ta toka mas ku un himno na inisio di un evento na Kòrsou,
ta toka òf kanta e Himno di Kòrsou promé siguí pa e otro himnonan;
Den kaso ku ta toka e himnonan na final di un evento asina, ta toka nan
den sekuensha kontrali di e sekuensha ku a usa na inisio di e evento.
4/1/2017De Gouverneur van Curaçao, de voorzitter van de Staten en de griffier van de staten tesamen met de 7 nieuwe statenleden
30/12/2016Tur ofisina públiko di Gobièrnu ta será dia 2 di yanüari 2017
30/12/2016Sektor di Labor tin e deber di informa pueblo di Korsou di e subida di sueldo minimo entrante 1 di januari 2017
23/12/2016Overheid Waarborgt Luchtverbindingen
© 2010-13 Gobièrnu di Kòrsou - Tur derechi reserva Hosted by www.core.cw Disclaimer | Kontakto


text:
Siudad Vatikano
Siudad Vatikano of Estado di Vatikano, offisialmente Stato della Città del Vaticano , ku ta translatá literalmente komo "Estado di e Siudad di e Vatikano", ta un siudad-estado será ku tera soviernu ku su teritorio ta konsisti di un eklavo será den e siudad di Roma, e kapital di Italia. E tin un area di aproksimadamente 44 hectare, anto un poblashon di un tiki mas ku 800.
Referensianan[editá | editá fuente]
- ↑ Santa Sé (Cidade do Vaticano), The World Factbook, CIA. Acessado em 27 de março de 2011.


text:
Awa
Awa (H2O) ta e likido mas comun den mundo. E ta cubri 70% e superfishi di e mundo. Awa dushi no tin holo, colo of smaak. Lago, lama y riu ta bin di awa. E awasero ta awa cu ta bin for di nubia den shelo. Si awa ta bira di mas friu, e or'ey e ta vries bira ijs. Awacero gevries por bira ijs of sneeuw dependiendo di e condicion. Si awa ta bira di mas cayente, e or'ey e ta cunsa herbe y vapora.
Uzo di awa[editá | editá fuente]
Mata, bestia y hende mester bebe awa pa por biba. E ta duna nos un medio di reaccion kimico cu ta tuma lugar y esaki ta mas tanto pa sanger. E ta mantene e temperatur di curpa mes cu sodo di e cuero. Awa ta yuda e sanger duna nos nutricion pa nos stoma y tur parti curpa cu ta mantene nos bibo. E ta yuda tambe hiba e sanger oxigeno te nos pulmonnan. E awa ta yuda produci pishi. Slijm ta yuda e hende tanto como bestia diregi alimento. E pishi ta yuda elimina mal producto kimico den nos curpa. E curpa humano ta 60-70% awa.
Awa ta e compontent principal di co'i bebe manera lechi, juice y biña. Cada co'i bebe ta contene cos manera smaak y nutricion, tambe manera sucu, fruta y tin biaha alcohol. Awa cu hende sa bebe nos ta yama 'awa dushi'. E awa di e ocean ta awa salo, ma e lago y riu generalamente por bisa cu no tin awa salo. Ta di bisa cu 3% so tin awa dushi, e resto ta awa salo.
Di kico awa ta[editá | editá fuente]
Awa ta un molecule traha di 2 atoom di hidrogeno y 1 atoom di oxigeno. Su formula ta (H2O). Awa tin un tension superfishal, dus awa ta forma druppel rib'e superfishe, na luga di spreid tur caminda. Nos por yama awa tambe 'aqua' cu ta palabra Romano pa awa. Aunke e ser humano por biba sin cuminda pa un siman, ma un hende no por biba sin awa pa un of dos dia.


text:
E prome mandatario Venezolano, Nicolas Maduro a anuncia un aumento di 50% di salario minimo y di pensioen, yegando na un entrada mensual na 40.638 bolivar. E entrada integral ta bira 104.358 bolivar.
Durante su programa na television “Contacto con Maduro”, nr 76 di e President Venezolano, Nicolas Maduro, e aumento di salario minimo a keda anuncia. “Pa ranca sali e aña nobo aki, mi a dicidi di duna un aumento di e salario minimo y di pensionoen. Esaki ta bira e di cinco aumento, hunto cu e cuaternan duna aña pasa”, asina e Maduro a declara.
Di e manera aki, Maduro ta hisa e salario minimo di 27 mil bolivar pa 40 mil bolivar.
Di otro banda, Nicolas Maduro, a anuncia cu lo publica un lista di 80 mil persona cu lo bin na remarca pa pensioen. Segun Maduro, cu e lista nobo aki, ta yega na mas di 3 miyon persona cu ta bin na remarca pa pensioen na Venezuela.


text:
Tres dia intensivo di trabou y analisis di periodismo...ORANJESTAD – Ayera a inicia cu e prome dia di Unesco su Media Development Program na Universidad di Aruba. E ‘Media Pressure Cooker Marathon’ ta un evento di tres dia...
Marisol como e ‘Messi’ di Aruba?Campaña electoral 2017 a cuminsa, esey nos por bisa sigur. Ya caba nos ta hayando e prome casonan di discordia o disputa, speculacion tocante tal o cual persona cu si of no lo ta...
Dept. di impuesto por actua mas severo pa cobra...E cambio di e ley di impuesto riba vehiculonan di motor a drenta na vigor entrante di 2017. Asina departamento di impuesto por cobra bo un suma adicional si bo no ta cumpli cu bo pago. Si...
Aumento drastico den peticion Venezolano pa extension...Den 2016 Dimas a registra un bahada leve pa locual ta trata e peticionnan pa permiso regular. Pero tambe un aumento drastico den e cantidad di peticion pa extension di estadia turistico,...
Despues di tres aña a stop di busca MH370E buskeda pa e vuelo MH370 di Malaysia Airlines a termina diamars ultimo despues di casi tres aña y esaki sin por a encontra un solo rastro di e avion. Segun comunicado di MH370 Tripartite Joint Communique, diamars cu a pasa e team di buskeda a bandona e area y termina nan...
3 virus nobo cu por...
Cientificonan a indica 3 malesa como...
Assange ta...
Fundador di Wikileaks, Julian Assange ta...
Yamada riba telefon...
Diaranson cu a pasa modelo di Costa...


text:
ORANJESTAD - Dos homber den oranan di marduga a tira un atraco riba un pareha na Yuwana morto, pero no a logra bay cu nada. E melding mes segun vocero policial Liliana Rasmijn, a drenta 20 pasa di 12 mey anochi. Na yegada di e patruya, nan a topa e homber victima y su señora taxista banda di dje. Segun informacion acumula, ora cu e señora a yega cas, dos homber full na preto bisti y cara tapa y cu arma a sali riba e señora y pidi'e pa placa. E señora a cuminsa grita y bisa e hombernan cu e no tabatin placa. Aki su casa a sali bin y un di e atracadornan a dal e cabo di e arma riba su cabes y a sali na careda. E homber herida a wordo hiba hospital pa tratamento medico. E bon ta cu e atracadonan no a logra bay cu nada. Atraco team y slachtoffer hulp a yega na e sitio y autoridadnan ta investigando e caso aki. Ken cu por a wak algo por yama tip lijn 11141.
ORANJESTAD - Cuerpo Policial Aruba ta pidi colaboracion di comunidad pa ta atento riba posibel movecion cu por ta tumando lugar na Aruba di parti di 6 preso Venezolano cu a huy dialuna ultimo di e prizon "Centro de Coordinacion Policial Nro.2 de la Policia" di Estado Falcon pa mas o menos 2:00 am. Nan no a habri buraco den e murayanan, pa locual ta kere cu nan a huy via dak. Pa e hecho aki a detene 8 Polis cu ta bou investigacion. Durante e revision realisa madruga a haya den un telefon celular di un di e presonan, cu despues di e huymento, nan lo mester a topa cu un auto cu lo a transporta nan na Punta Macoya, unda aparentemente un boto lo a trece e presonan na un isla den Caribe. E funcionarionan di Polifalcon ta realisando e investigacion y esfuerso di e servicionan di inteligencia ta buscando e delincuentenan cu a huy di e prizon na Falcon. Ta trata di William Xavier Vazquez Muller, Elio Rafael Lopez Molleda, Gregorio Jose Medina Miquilena, Carlos Alexander Fernandez Arias, Cristofer Isidro Lanoy y Javier Alexander Rojas Ojeda.
ORANJESTAD - Dos persona masculino di habla spaño y arma a drenta e establicimento La Estrella den Certified Mega Mall y a tira un atraco diasabra atardi. Vocero di polis Lito Lacle a confirma pa NoticiaCla.com cu e personanan aki lo a bay enberdad cu sea joyas of placa, pero cu ta investigando e caso. E dos personanan a huy na pia, y e atraco team tin e caso bou di investigacion y no a pone man ariba e personanan ainda. Ta spera si cu por pone man riba nan liher.
ORANJESTAD - Un di e dos personanan posiblemente venena aña pasa november despues di a bebe juice, a fayece. Vocero di ministerio publico Ann Angela a confirma esaki diabierna merdia pa NoticiaCla.com. Ela confirma tambe cu e curpa di e señora di edad (esun cu a muri), a wordo tuma den beslag 'pasobra e ta trata di un morto no natural'.
ORANJESTAD - Un trahado di e establecimento fast food Burger King den Caya Grandi a hinca un colega trahado diamars anochi. Vocero suplente di polis Liliana Rasmijn a confirma e informacion. Tabata den careda di 9'or (9:04pm) cu Centra di polis a manda un patruya cu urgencia pa e sitio. A raporta cu un colega masculino a hinca otro colega femenino cu cuchiu y cu 'lo tin hopi gritamento'. Ora cu polis a yega, polis a tuma nota di e personanan en cuestion, cu ainda tabata den e sitio. Un cliente a mustra polis den direccion di un homber tras di e counter, cu lo ta e sospechoso. Mes momento a mustra nan riba e cuchiu cu a wordo uza den e caso aki. E cuchiu tabata riba e mesa unda cu tin refresco. A base di e informacion ricibi, polis a pasa pa detene e trahado sospecha di a hinca su colega. Su colega mientrastanto a keda transporta cu urgencia pa hospital cu algun hinca. E caso ta bou di investigacion pero no ta conoci kico e motibo di hincamento tabata. Foto cortesia Nelson "Speed" Andrade.